Som primátor a byť primátorom mesta, kde už dlhé roky zaznamenávame vysokú mieru nezamestnanosti. Keď sa pozriete na na Gemer Malohont, tam je miera nezamestnanosti momentálne 31,6, to je úradné vyhlásenie.

Jozef Šimko je primátorom mesta Rimavská Sobota od roku 2010 . Okres Rimavská Sobota má podľa štatistiky ÚPSVaR za december 2013 najvyššiu mieru nezamestnanosti v SR, t.j. 31,24%. Oblasť Gemer-Malohont , do ktorej patria aj okresy Revúca a Rožňava, má dlhodobo najvyššiu nezamestnanosť na Slovensku. Podľa ÚPSVaR sa v decembri 2013 Revúca s 29,55% nezamestnanosťou umiestnila na druhom mieste v poradí okresov, a Rožňava skončila piata s 24,83%. Priemerná nezamestnanosť týchto troch okresov za december 2013 bola 28,5%, čiže o tri percentuálne body nižšia ako uvádza Šimko.

primátorom 2010 štatistiky Gemer-Malohont najvyššiu nezamestnanosť


Je najlepší minister vnútra (Robert Kaliňák, ponz.), akého Slovensko kedy malo. Urobil obrovský kus práce v boji s kriminalitou, pri reforme ESO, nehovoriac o tom, ako pozdvihol Policajný zbor a čo urobil s hasičským zborom.

Róbert Kaliňák bol do funkcie ministra vnútra vymenovaný 23. marca 2016. V predošlej vláde taktiež zastával post ministra vnútra už od 4. apríla 2012. Nepretržite teda vedie rezort vnútra štyri roky a sedem mesiacov. V minulosti tento úrad zastával v období od 4. júla 2006 do 8. júla 2010. Je pravda, že kriminalita na Slovensku klesá, je to však dlhodobý trend a ťažko povedať, či ide o Kaliňákovu zásluhu. Dokončenie reformy ESO je naplánované až na rok 2020, no už teraz sa pri nej vyskytujú nedostatky. Policajný zbor a Hasičský a záchranný zbor nie sú dobrou ukážkou úspechu tejto vlády. Výrok teda hodnotíme ako zavádzanie. Pokiaľ ide o vývoj kriminality, ten môžeme pozorovať v nasledujúcej tabuľke. Dlhodobo má klesajúcu tendenciu.

Klesajúci vývoj zaznamenávajú aj násilné trestné činy. Viď tabuľka.

Veľmi podobne sa vyvíjajú aj majetkové trestné činy.

Počet dopravných nehôd je tiež na ústupe.

„ Od 1. januára 2013 je účinný zákon 345/2012 o niektorých opatreniach v miestnej štátnej správe, ktorý realizuje zámery Programového vyhlásenia vlády na roky 2012 – 2016 a ciele Programu ESO, " píše sa na oficiálnych stránkach Ministerstva vnútra. Zákon v praxi znamená zánik 248 miestnych orgánov štátnej správy, vznik 72 okresných úradov, ktoré nahradia doterajších 50 obvodných úradov. Reforma ESO (Efektívna, Spoľahlivá a Otvorená verejná správa) pokračovala v novembri 2013 otvorením pilotného klientskeho centra v Nitre. Odvtedy je „ okrem bratislavského centra otvorených ďalších 43 klientskych centier z celkového počtu 79, ktoré plánuje Ministerstvo vnútra SR zriadiť v rámci Slovenskej republiky. " Klientské centrá mali začať fungovať v rokoch 2014/2015, čo sa však nepodarilo. Podľa pôvodného plánu mal štát reformou ušetriť , najmä vďaka klientskym centrám, no výstavba či prestavba niektorých sa predražuje . Jednou z priorít ESO bolo aj zníženie počtu zamestnancov v štátnych úradoch. Podľa denníka SME , počet štátnych zamestnancov od reformy ESO stúpa každoročne o približne tisíc osôb, ako to už Demagog overoval v jednom výroku. Reforma ESO neznamenala skvalitnenie štátnej správy tak, ako to bolo plánované.

Pokiaľ ide o Policajný zbor, Kaliňák sa postaral o jeho prezbrojenie a navýšenie počtu zamestnancov, čo by sme mohli vyhodnotiť ako snahu o modernizáciu polície. Avšak toto ešte nutne nemusí znamenať "pozdvihnutie", ako Fico Kaliňákovu činnosť nazýva. Zároveň sa objavujú aj kauzy súvisiace s políciou. " Podnikateľ Ladislav Bašternák nebol nikdy oficiálne obvinený z trestného činu spojeného s podvodmi na DPH. Poďakovať za to môže nečinnosti špeciálnej prokuratúry a polície, " píše na margo polície Denník N.

O modernizáciu sa Kaliňák snaží aj pri Hasičskom a záchranárskom zbore. Investuje najmä do nového vybavenia pre hasičov. Kaliňákovi nemožno odobrať, že dlhodobo podporuje aj dobrovoľné hasičské zbory, no i v tejto oblasti sa nájdu aféry .

vymenovaný
zákon
praxi
bratislavského
fungovať
ušetriť
predražuje
zamestnancov
denníka SME
skvalitnenie
prezbrojenie
Denník
Investuje
oblasti
aféry


Táto vojna začala už v roku 2014 vyčíňaním ukrajinských neonacistov.

Ozbrojený konflikt na Ukrajine, ktorý sa 24. februára 2022 kvôli invázii ruskej armády dostal do fázy horúcej vojny, začal v roku 2014. Vtedy po protestoch proti prezidentovi Viktorovi Janukovyčovi, známych ako Euromajdan, Rusko anektovalo Krymský polostrov a ruskí vojaci začali asistovať proruským separatistom v boji proti ukrajinskej armáde na východe Ukrajiny na Donbase.

Začiatok vojny bol poznačený niekoľkými násilnými stretmi, ktoré boli spätne pripísané „ukrajinským neonacistom”. Mnohé z takýchto incidentov sa buď vôbec neodohrali, ako v prípade vymysleného príbehu o Ukrajincoch, ktorí mali ukrižovať rusky hovoriace dieťa na Donbase. Často sa spomína aj masaker v Odese, za ten je však zodpovedný stret viacerých skupín. Medzinárodné organizácie, ktoré monitorujú situáciu rusky hovoriaceho obyvateľstva na Ukrajine, sa zhodujú, že táto časť populácie nebola nijako utláčaná.

Súčasnú rusko-ukrajinskú vojnu začala ruská vojenská invázia na Krym a jeho anexia v priebehu februára a marca 2014. Obe udalosti spolu s podporovaním proruských separatistov v regióne Donbasu boli reakciou Ruskej federácie na zvrhnutie vlády a útek ukrajinského prezidenta Viktora Janukoviča v dôsledku hromadných protestov na prelome rokov 2013 až 2014. Janukovič odmietol podpísať asociačnú dohodu s Eúropskou úniou, čím vyvolal negatívnu odozvu medzi obyvateľmi.

V súvislosti s protestami sa začali objavovať tvrdenia o tom, že sa jedná o „fašistický prevrat” . Aj napriek tomu, že sa protestov v Kyjeve zúčastnili aj skupiny, ktoré sú konvenčne považované za silne nacionalistické až krajne pravicové, ako Sloboda a Pravý sektor, tak mali minoritné zastúpenie vo vedení protestov i v nasledujúcich voľbách. V parlamentných voľbách po protestoch získali tieto hnutia 4.71% a 1.8%.

Obvinenia z fašizmu a neonacizmu sa šírili pri rôznych incidentoch, pričom jedným zo známejších sa stal masaker v Dome odborov v Odese z 2. mája 2014. Ruská štátna tlačová agentúra TASS z požiaru , pri ktorom zahynulo 42 ľudí, obvinila ukrajinských fanatikov, podporovaných ukrajinskou vládou, a prirovnala ich k nacistom. Masaker však predstavoval výsledok vystupňovania pouličných bitiek medzi pro-ukrajinskými a pro-ruskými aktivistami. Podľa záverov Organizácie spojených národov boli obe strany ozbrojené a správali sa násilne. Smrtiaci požiar vznikol následkom používania Molotovových koktejlov na obidvoch stranách protestu.

Ďalším dôležitým naratívom boli od začiatku konfliktu tvrdenia, že ukrajinské obyvateľstvo utláča rusky hovoriacu časť ukrajinskej populácie. Jedným z kľúčových incidentov, ktoré sa dostali do povedomia verejnosti, bol vymyslený príbeh trojročného rusky hovoriaceho chlapca, ktorého mali ukrajinskí nacionalisti ukrižovať pred očami jeho matky v meste Slovjansk na východe Ukrajiny. Tento príbeh bol opakovane medializovaný v ruských štátnych médiách spolu s ďalšími obvineniami. Ruská štátna tlačová agentúra TASS Ukrajinu označila za kópiu nacistického Nemecka, ktorá utláča ruskú minoritu na Donbase, len preto, že chcú ostať Rusmi.

Medzinárodné organizácie monitorujúce práva minorít tieto tvrdenia popreli. Podľa správy Rady Európy z roku 2014 (. pdf , s, 2) sa situácia minorít v dôsledku protestov a novej vlády nijako nezmenila. Podobne správa špeciálneho reportéra pre otázku minorít OSN hovorí o celkovej histórii dobrých vzťahov (. doc ).

začala
hromadných protestov
„fašistický prevrat”
získali
požiaru
obvinila
výsledok
boli
vymyslený
Slovjansk
označila
pdf
doc


Včera bol v parlamente schválený zákon o prokuratúre, a samotní poslanci vládnej koalície otvorene hovoria, že tento zákon je cestou k politizácii prokuratúry.

Spomedzi koaličných poslancov médiá informovali najmä o kritike zo strany poslanca KDH Petra Muránskeho. Pri vystúpení v parlamentnej rozprave k novele zákona o prokuratúre sa Muránsky okrem iného vyjadril i takto: " Objavuje sa tu zákon, ktorý minimálne vzbudzuje určité vážne podozrenia zo snahy, naozaj, podriadenia prokuratúry výkonnej moci . Hovorím to ako vládny poslanec, hovorím to s plnou vážnosťou a hovorím to v tejto oblasti ako laik, ako neprávnik, ale človek, ktorý si myslím, že určitý prehľad v politike a vo veciach verejných má. Nakoniec aj v komisiách, ktoré tento zákon predpokladá pri výbere prokurátorov sa môžu nachádzať ľudia, ktorí nie sú ani právnického vzdelania.

parlamentnej rozprave


Z vecného hľadiska, keďže sme obidva štáty v schengenskom priestore, v Európskej únii, tak občan Slovenskej republiky môže v Maďarsku bývať, môže tam pracovať, môže sa tam sťahovať. Jednoducho keď mu udelí Maďarský štát občianstvo, nič sa nemení.

Pravda je, že voľný pohyb osôb garantovaný EÚ zabezpečuje, že každý občan únie môže slobodne cestovať, bývať či pracovať v ktorejkoľvek členskej krajine. Aké rôzne dôsledky bude mať maďarský zákon o občianstve na práva občanov s dvojitým občianstvom presne nevieme. Zákon hovorí, že občan, ktorí bude mať podľa tohto zákona dvojité občianstvo nezískava automaticky volebné právo.


..inflácia po rokoch deflácie sa nám proste prebúdza cez jeden z dôvodov je práve zvyšovanie miezd, to je takzvaný dopytový efekt. No a mala by dosahovať úroveň okolo 2%, čo je vlastne cieľ menovej politiky Európskej centrálnej banky po desaťročia (...).

Európska centrálna banka (ECB) v roku 1998 definovala , že cenová stabilita bude dodržaná ak nárast v cenách podľa indexu (HICP) bude nižší ako dve percentá. V roku 2003 ECB špecifikovala , že je cieľom udržiavať mieru inflácie menej ako dve percentá, ale blízko k tejto hodnote v stredno-dobovom výhľade. Podľa údajov Štatistického úradu bol počas posledných 10 rokov trend zvyšovania priemernej mesačnej mzdy v hospodárstve. Podľa indexu cien HCIP, ktorý meria infláciu, Slovensko malo v roku 2017 infláciu na úrovni 1,4 % a to po trojročnom období s defláciou. Dopytový efekt je ekonomická teória ktorá hovorí o vplyve rastu mzdy na infláciu, preto môžme považovať tento výrok za pravdivý. Podľa prognózy Inštitútu finančnej politiky z februára 2018 sa má v strednodobom horizonte inflácia dostať na úroveň 2,3 % ( .pdf , s. 5) EuroEkonóm.sk vysvetľuje dopytový efekt: „ak rast nominálnej mzdy prevýši rast produktivity a teda aj skutočného produktu (ktorý môže zodpovedať potenciálnemu) – dôjde k inflácií.” Zmluva o Európskej únii 2012/C 326/01 v protokole č. 4 o štatúte Európskeho systému centrálnych bánk (ESCB) a Európskej centrálnej banky (ECB) určuje týmto organizáciam udržiavať cenovú stabilitu . Na základe tejto zodpovednosti rada ECB prijala v roku 1998 opatrenie na udržiavanie inflácie pod dvoma percentami. ECB vo svojej výročnej správe za rok 2016 tento cieľ opätovne potvrdzuje: " Cieľom menovopolitických opatrení, ktoré ECB prijala v posledných rokoch, bola podpora hospodárskeho oživenia v eurozóne a návrat miery inflácie na úroveň nižšiu, ale blízku 2 % v strednodobom horizonte. " ( .pdf , s. 43) Dátum zverejnenia analýzy: 12.02.2018 Naspäť Nahlásiť chybu

definovala
špecifikovala
údajov
Slovensko
teória
.pdf
vysvetľuje
2012/C 326/01
stabilitu
opatrenie
.pdf


Jednu stranu, ktorú viedol už pán poslanec Kotleba, Najvyšší súd rozpustil z dôvodu, že Najvyšší súd vyhodnotil, že tá strana Slovenská pospolitosť, ktorú ste spomínali, vo svojich stanovách išla proti ústavnému zriadeniu, a preto bol dôvod v zmysle zákona túto stranu rozpustiť.

V marci 2006 Najvyšší súd SR rozpustil politickú stranu Slovenská pospolitosť-Národná strana. Okrem iného preto, že v rozpore s Ústavou navrhovala obmedzenie volebného práva. Marián Kotleba bol predsedom pospolitosti. Občianske združenie s rovnakým názvom však stále funguje. Ministerstvo vnútra sa ho v roku 2008 pokúsilo rozpustiť, Najvyšší súd bol však v roku 2009 proti. Tvrdenie Gábora Grendela hodnotíme ako pravdivé.

rozpustil pokúsilo


Viedeň, v ktorej 60 % obyvateľov býva v nájomných bytoch, je v tomto svetovou špičkou.

Je pravdou, že vo Viedni skutočne žije 60% obyvateľov v nájomných bytoch. Potvrdzuje to portál WienInternational a rakúsky Kurier (geförderten Wohnung). Ide o nedej z najvyšších podielov na EÚ. Pod pojmom nájomné bývanie sa v tomto prípade chápu nehnuteľnosti, ktoré mesto, obec, mestská časť alebo vyšší územný celok poskytuje svojim obyvateľom na dlhodobý nájom a na financovanie ktorých sa použili verejné zdroje – dotácie a štátny úver. Treba však zdôrazniť, že tento pojem by sa nemal zamieňať s bytom na prenájom za trhové nájomné.

WienInternational
Kurier
nájomné bývanie


Musím vám postaviť tú istú otázku, ktorú som postavil pani premiérke Radičovej. Na toto nepoznala odpoveď...

Ako sme už raz uviedli , stavebné práce stoja 2,4 mld eur.

uviedli


...minulý rok to bolo (medzera vo výbere DPH, pozn.) na úrovni 30% a v návrhu štátneho rozpočtu na roky 2014 až 2016 počítate naďalej, že tá medzera bude približne na úrovni okolo 20%.

Podľa februárového komentára Inštitútu finančnej politiky, dosahovala medzera vo výbere DPH v roku 2013 cez 30%, na úrovni až 35%. Údaj o pláne stiahnuť medzeru vo výbere DPH na úroveň okolo 20% sa v schválenom rozpočte ani v návrhu ( verzii pred schválením) nenachádza. Výrok hodnotíme ako nepravdivý. Zdroj: komentár IFP z februára 2013 Dátum zverejnenia analýzy: 17.02.2014 Naspäť Nahlásiť chybu

komentára schválenom verzii IFP


Zaočkovanosť v rámci učiteľov, my sme už 72 % zamestnancov škôl, dokonca v Bratislave je to skoro 80 %. Dokonca už máme viac ako 20 alebo 30 % zaočkovanosť treťou dávkou zamestnancov škôl, takže my naozaj postupujeme veľmi rýchlo.

Ministerstvo školstva naposledy verejne prezentovalo , že zaočkovaných je 71 % učiteľov. Podľa údajov, ktoré nám ministerstvo poskytlo, je aktuálne na Slovensku zaočkovaných už 72,1 % učiteľov a v Bratislavskom kraji až 80%. Celkovo bola na Slovensku k spomínanému dátumu podaná tretia dávka 27,1 % učiteľom. Výrok hodnotíme ako pravdivý.

prezentovalo


..zvýšenie mzdy za nočné príplatky, za soboty, nedele, sviatky (...) tieto veci navrhovala opozícia už dávno...

Poslanci opozičnej strany OĽaNO skutočne predkladali návrh zákona o mzdovom zvýhodnení za prácu v sobotu a nedeľu už v apríli tohto roku, o príplatkoch za prácu v noci pripravili návrh na májovú schôdzu parlamentu. Výrok Borisa Kollára hodnotíme ako pravdivý.

návrh
neprešiel
návrh
hlasovali
Fico
návrh
sociálnom balíčku
návrhom


Jedna z výčitiek Slovenskej republike práve pri tých hodnoteniach, v čom zaostávame pred inými krajinami alebo za inými krajinami je, že na Slovensku je nízka vymožiteľnosť práva.

Podľa Správy o globálnej konkurencieschopnosti 2012-2013 (.pdf, s.320), ktorú vydalo Svetové ekonomické fórum, je najväčšou konkurenčnou nevýhodou Slovenska práve nízka vymožiteľnosť práva . V tejto oblasti skončilo Slovensko na 140 mieste zo 144 hodnotených krajín.

Správy
nízka vymožiteľnosť práva


Treba si uvedomiť, že v Československu (v roku 1989, pozn.) bolo asi 1,6 milióna komunistov a s rodinnými príslušníkmi ide o niekoľko miliónov ľudí.

Je pravdou, že v Československu bolo v roku 1989 až 1,7 milióna členov KSČ. Ak k tomuto počtu členov prirátame rodinných príslušníkov, dostaneme niekoľko miliónov ľudí. Výrok preto hodnotíme ako pravdivý. Daniel Šmihula na portáli Jetotak píše "začiatkom šesťdesiatych rokov mala KSČ/KSS v trinásťmiliónovom Česko-Slovensku vyše dvoch miliónov členov a v roku 1989 v pätnásťmiliónovej krajine 1,7 milióna." Odhad veľkosti členskej základne Komunistickej strany Československa na stránke totalita.cz uvádza 1 538 179 členov a kandidátov na XVI. zjazde KSČ v roku 1981. Dokument VÝVOJ KSČ A KSČM PO ROCE 1989 na českej webstránke Strany demokratického socializmu uvádza, že k 1. januáru 1989 mala KSČ 1 701 085 členov a kandidátov. Toto číslo uvádza aj správa "Jsme komunisté" z mája 2011, publikovaná na webstránke Komunistickej strany Československa . Dátum zverejnenia analýzy: 17.02.2014 Naspäť Nahlásiť chybu

Jetotak
Odhad
VÝVOJ KSČ A KSČM PO ROCE 1989
Strany demokratického socializmu
"Jsme komunisté"
Komunistickej strany Československa


...v roku 2015, (...), pred troma rokmi, generálna prokuratúra rozhodla o tom, že odpočúvanie novinárov bolo legálne, všetci svedkovia, v rámci tejto kauzy, vypovedali, že som nikdy nevydal ani jeden pokyn, ani jeden rozkaz, na nasadenie odpočúvania na kohokoľvek, vojenské obranné spravodajstvo vždy konalo autonómne, na základe vlastných poznatkov, odvtedy je moje meno v tejto kauze definitívne očistené.

Kauza odpočúvania civilistov bola zatiaľ najväčšou kauzou Vojenského obranného spravodajstva od vzniku Slovenskej republiky. Táto kauza prepukla v novembri 2011 a do dnešného dňa, 20. februára 2018, nebol vydaný v tejto kauze rozsudok. Počas prepuknutia tejto kauzy bol Ľubomír Galko ministrom obrany. Podľa správy z augusta 2015 zastavil prokurátor generálnej prokuratúry Jozef Čentéš trestné stíhanie voči bývalému šéfovi Vojenského obranného spravodajstva Pavlovi Brychtovi, ktorý bol zbavený obvinenia zo zneužitia právomoci verejného činiteľa v prípade odpočúvania novinárov denníka Pravda. V uznesení prokurátor uviedol, že z vykonaných pokynov nevyplýva, že by obvinený konal na základe pokynov od Ľubomíra Galka, ktorý v tejto kauze nikdy nebol obvinený. Keďže výpovede všetkých svedkov v rámci tejto kauzy nie sú verejne dostupné, nie je možné overiť Galkove tvrdenie. Toto tvrdenie teda hodnotíme ako neoveriteľné. " V auguste prokurátor generálnej prokuratúry Jozef Čentéš rozhodol o zastavení trestného stíhania. Dôvodom bolo, že nedošlo k naplneniu zákonných znakov zločinu zneužívania právomoci verejného činiteľa a prečinu poškodzovania cudzích práv.Konanie vtedajšieho šéfa VOS Brychtu podľa rozhodnutia prokurátora nenaplnilo ani znaky disciplinárneho previnenia podľa zákona o štátnej službe profesionálnych vojakov ozbrojených síl.(...)Rozhodnutie sa týka iba odpočúvania novinárov ." Odpočúvanie novinárov teda nebolo nelegálne , ako správne uvádza aj Galko a potvrdzujú mediálne zverejnené informácie (napríklad Pravda ). " Prokurátor Čentéš vo svojom rozhodnutí z augusta tohto roku, ktoré má Aktuálne.sk k dispozícii, uviedol, že Brychtovi v prípade nasadenia odpočúvacích zariadení nedával nikto žiadne rozkazy a pokyny. Z vykonaných pokynov nevyplýva priamy dôkaz, že by obvinený konal na základe pokynu bývalého ministra obrany Galka,“ píše sa v uznesení. Že to tak bolo, uviedol na začiatku vyšetrovania jeden zo svedkov vo svojej výpovedi ." Dátum zverejnenia analýzy: 19.03.2018 Naspäť Nahlásiť chybu

kauzou
prepukla
správy
nebolo nelegálne
Pravda
Aktuálne.sk


Včera (10. februára 2018, pozn.) som bol, som strávil tri hodiny s predstaviteľmi napríklad PSA v Trnave. Pol dňa v decembri ja osobne vo Volkswagene, keď otvárali novú linku na Porsche Cayenne, (...).

Spoločnosť Volkswagen Slovakia v Bratislave navštívil Peter Kažimír dňa 15. decembra 2017 pri príležitosti otvorenia nového segmentu Porsche , v ktorom sa produkujú kompletné vozidlá Porsche Cayenne pre celosvetový trh. Informácie o ministrovej návšteve automobilky PSA v Trnave sa nám nepodarilo vyhľadať, ale potvrdil nám ich Tlačový odbor Ministerstva financií SR, podľa ktorého sa minister Kažimír dňa 8. februára (relácia bola prednahrávaná 9. februára) stretol s predstaviteľmi PSA v Trnave v rámci stretnutia s Francúzsko-slovenskou obchodnou komorou. Výrok preto hodnotíme ako pravdivý.

Porsche


...Ale na výdavkovej strane, kde malo byť údajne to veľké plytvanie a to mrhanie verejnými zdrojmi, vláda sa chystá míňať viac, ako sme mali naplánované my.

Hotovostné výdavky štátneho rozpočtu na rok 2011 postulované v prognóze vývoja makroekonomických ukazovateľov na roky 2009-2012 z apríla 2009 sú nižšie ako aktuálne navrhované výdavky štátneho rozpočtu na rok 2011 - Návrh východísk rozpočtu verejnej správy na roky 2010 až 2012 z apríla 2009 stanovuje predpokladané výdavky na rok 2011 na 16 116 300 000 eur, zatiaľ čo návrh štátneho rozpočtu na rok 2011 tieto výdavky predpokladá na 16 915 558 000 eur.

aktuálne


Pamätajú si ľudia vyhlásenia a sľuby pani premiérky o nulovej tolerancii voči klientelizmu a korupcii.

Premiérka I. Radičová viackrát hovorila o nulovej tolerancii jej vlády voči klientelizmu a korupcii. 2. júla 2010 v rozhovore pre Hospodárske noviny povedala: "...moji kolegovia vedia, a z činnosti vo vlastnom rezorte ma už poznajú, že pri dôvodných podozreniach bude moja tolerancia nulová." 6. júla 2010 pri podpísaní koaličnej zmluvy opäť hovorila, že vo vláde bude platiť nulová tolerancia k dôvodným podozreniam. Na otázku, či bude odvolávať ministrov do troch sekúnd, ako to v minulosti sľuboval premiér R. Fico, I. Radičová odpovedala: "Keby som to mala povedať žartom, bude to trvať dve minúty a 59 sekúnd."

Hospodárske noviny
pri podpísaní koaličnej zmluvy


Nie som ekonomický analytik, preto použijem názory ekonomických analytikov, ktorých cituje britský časopis The Economist, ktorý hovorí, že situácia pred 2 rokmi bola diametrálne odlišná a dneska už je eurozóna na toto pripravenejšia. To znamená, že keby pred 2 rokmi odišlo Grécko, tak by to bola katastrofa. Keď odchádza dneska, bolo by to veľmi zlé, ale nebola by to taká katastrofa.

Ľ. Blaha by musel upresniť na ktorý konkrétny článok sa odkazuje. Nám sa podarilo vyhľadať podobný názor v týždenníku The Economist z 15. mája 2012 s názvom " Groping towards Grexit " (Šmátranie po Grexite), ktorý bol uverejnený v názorovej časti "Charlemagne" zameriavajúcom sa na európske témy. V ňom sa píše: Predstavitelia ako pán Rehn ( Olli Rehn, eurokomisár pre finančné záležitosti, pozn. ) argumentujú, že dva roky v kríze je eurozóna viac pripravená ako kedykoľvek inokedy na niečo, čo poznáme pod označením "Grexit" ( odchod Grécka z eurozóny, pozn .), tým, že zvýšila svoju ochranu a začala s rekapitalizovaním zraniteľných bánk. (Officials such as Mr Rehn argue that, two years into the debt crisis, the euro zone is more prepared than ever for what is now known as “Grexit”, having raised its firewalls and started recapitalising vulnerable banks. ) Článok hovorí o predstaviteľoch EÚ. Olli Rehn tak síce môže mať za sebou potrebnú expertízu na vyslovenie takéhoto názoru, avšak nemôžeme ho označiť za ekonomického analytika tak ako to robí Ľ. Blaha. Keďže iný článok, ktorý by hovoril o podobnom názore sme v Economiste nenašli, hodnotíme výrok ako zavádzajúci.

Groping towards Grexit


(...) záverečná správa (o financovaní kampane, pozn.) je už podaná na ministerstvo vnútra, hovorí o celkových nákladoch na kampaň nejakých 51 tisíc eur zhruba, pričom absolútna drvivá väčšina tých nákladov bola v podstate realizovaná formou darov, ktoré sú všetky priznané a zverejnené v zmysle zákona.

Prvá časť výroku hovorí o podaní záverečnej správy, zatiaľ čo druhá pojednáva o nákladoch vo výške 51 tisíc zverejnených v zmysle zákona. Výrok ako celok hodnotíme ako neoveriteľný, keďže spomenutú záverečnú správu sa nám nepodarilo dohľadať.

Zákon č.14/2014
zákon
transparentnom účte
denník N


Naďalej ale sme v plnení toho limitu, ktorý nám únia dala, aby sme znížili tú nehodovosť o 50 percent...

Slovensko má záväzky voči európskym partnerom znížiť počty úmrtí na cestách do roku 2020 o 50% oproti roku 2010. Tento záväzok je ešte v plnení. Výrok hodnotíme ako pravdivý. Členské štáty Európskej únie sa v roku 2004 zaviazali znížiť počet nehôd (road casualties - počet zranených a zabitých ľudí) na cestách o 50% do roku 2010. Dohodli sa na tom ministri dopravy členských krajín v decembri 2004. O plnení tohto cieľu informovalo Ministerstvo vnútra SR koncom decembra 2011. Na stránke uvádza informácie o nesplnenom záväzku, no o zlepšujúcich sa štatistikách: "Záväzok znížiť do roku 2010 počet usmrtených pri dopravných nehodách o 50% prjali všetky štáty Európskej únie. V roku 2010 Slovenská republika úspešne znížila počet usmrtených na cestách o 43%. Slovenskej republike sa síce v minulom roku tento prijatý záväzok nepodarilo splniť , ale dosiahla jedno z najlepších znížení smrteľných nehôd v strednej Európe." Nový záväzok EÚ 2020 hovorí o cieli zníženia počtu úmrtí na cestách o 50% oproti roku 2010. Slovensko by vzhľadom na svoj záväzok, malo do roku 2020 znížiť úmrtnosť na cestách na menej ako 172 osôb. Tento záväzok sa zatiaľ nepodarilo splniť, keďže v roku 2013 bolo celkovo 223, čo je zníženie oproti roku 2010 (345 úmrtí) o 35%. Dátum zverejnenia analýzy: 16.06.2014 Naspäť Nahlásiť chybu

zaviazali
EÚ 2020
2013


Ja som vyhlásil a aj pani riaditeľka vyhlásila, že môj podpis na zmluve nemá, ani takú zmluvu nemá.

Milan Belica hovorí o kauze okolo údajnej pripravovanej privatizácii nemocníc v Nitrianskom kraji. Pravdou je, že riaditeľka nemocnice priznala návštevu záujemcov, rovnako ako aj svoj podpis. Rovnako však povedala, že Belica to podľa jej vedomosti nepodpísal, a z jej vyjadrení vyplýva, že originále zmluvy o mlčanlivosti nemá. Výrok preto hodnotíme ako pravdivý.

SITA:


Totiž tých poistencov štátu to nie je, že 5,5, tých je 3 000 000, tých je väčšina a štát za týchto svojich poistencov, tam sú dôchodcovia, nezamestnaní, deti, platí 30 EUR zatiaľ, čo pracujúci platia asi 5-násobok. Preto sme hovorili, je korektné, keď štát zvýši platbu za poistencov štátu, za všetkých a nielen v jednej poisťovni.

Poistenec štátu predstavuje osobu, za ktorú platí zdravotné odvody štát. V súčasnosti je takýchto poistencov násobne viac ako tých ekonomicky aktívnych. Suma, ktorú poisťovne dostanú za poistenca štátu, je pritom rádovo nižšia ako tá, ktorú odvádzajú ekonomicky aktívni občania. Strana SaS v minulosti navrhovala zvýšiť tieto platby. Výrok Richarda Sulíka preto hodnotíme ako pravdivý.

Štát mal v roku 2020 zámer dofinancovať Všeobecnú zdravotnú poisťovňu, súkromné zdravotné poisťovne tento krok však považovali za neférový. Za jediný spravodlivý spôsob dofinancovania označili súkromné poisťovne zvýšenie platby za poistenca štátu.

Poistenec štátu predstavuje osobu, za ktorú platí zdravotné odvody štát. Poistencami štátu sú najmä občania, ktorí nie sú ekonomicky aktívni, nezaopatrené deti, starobní a invalidní dôchodcovia, osoby vo výkone trestu, osoby vedené v evidencii uchádzačov o zamestnanie ale aj mnohé iné. Výška odvodov do poisťovne je pri takomto poistencovi spravidla nižšia ako pri ekonomicky aktívnych poistencoch.

Ku koncu roka 2020 bol počet poistencov štátu číslo 2 962 329 poistencov. ( .pdf , str 32) Ekonomicky aktívnych poistencov bolo v tom istom roku len 2 209 035.

Strana SaS v decembri minulého roka navrhla zvýšiť platby za poistencov štátu na 4,5 percenta, zvýšenie sa však podarilo dosiahnuť až úradníckej vláde.

Po nástupe úradníckej vlády zvýšilo ministerstvo financií platbu za poistencov štátu na úroveň 60 eur mesačne za jedného poistenca. Táto platba sa v predchádzajúcich rokoch pohybovala okolo sumy 35 eur za poistenca.

V roku 2020 predstavovala priemerná mesačná platba štátu za jeho poistenca 32,42 eur (. pdf , str. 6) Priemerná mesačná platba zdravotných odvodov od zamestnancov a ich zamestnávateľov pritom v tom istom roku podľa riaditeľa súkromnej poistovne predstavovala sumu 141 eur.

dofinancovať považovali označili sú .pdf navrhla zvýšilo pohybovala pdf platba


Ja by som chcel presadiť 15% (daň z príjmu, pozn.) pre všetky firmy. Ale keďže môj koaličný partner nechce toto zaviesť, musím ísť krok za krokom.

V marci 2019 predložila SNS návrh na zníženie dane z príjmov pre všetky právnické osoby z 21% na 15% . Podľa výpočtov Rady pre rozpočtovú zodpovednosť by takáto zmena znížila príjmy do štátneho rozpočtu o 800 miliónov eur. SNS preto v koalícii pristúpila na kompromis, podľa ktorého budú nižšie sadzby dane platiť len pre firmy s obratom do 100 tisíc eur a živnostníkov. Výrok hodnotíme ako pravdivý.

predložila pristúpila budú


My posledne na európskom výbore sme mali tému, či poslať alebo neposlať slovenského zástupcu na rokovanie do Paríža generálnych štábov ozbrojených síl. Ja som navrhla, aby sme tam poslali nášho zástupcu, koalícia bola proti. Aj premiér Robert Fico povedal, že nie, neakceptuje to, aby tam išiel zástupca a nakoniec potichučku tam toho zástupcu poslali a znova klamali svojich voličov v priamom prenose.

Francúzsky prezident Emmanuel Macron zvolal stretnutie náčelníkov generálnych štábov armád podporujúcich Ukrajinu, ktoré sa uskutočnilo 11. marca 2025 a trvalo tri dni. Prítomnosť Slovenska na rokovaní bolo témou rokovania Výboru NRSR pre európske záležitosti republiky 6. marca 2025. Poslankyňa Vladimíra Marcinková navrhla poslať slovenského zástupcu na rokovanie do Paríža ( video , 00:29:50), Robert Fico sa k tomuto návrhu na schôdzi postavil odmietavo a uviedol, že nechce, aby Slovensko bolo súčasťou rokovaní ( video , 00:33:34). Podľa informácií denníku Pravda sa rokovania v Paríži nakoniec zúčastnil predstaviteľ generálneho štábu slovenskej armády Slavomír Verčimák. Jeho prítomnosť Demagóg overil aj na základe fotografií z rokovania, na ktorých sa Verčimák nachádza.

Trojdňové rokovanie v Paríži, ktoré zvolal Emmanuel Macron v marci 2025, bolo zamerané na koordináciu vojenskej podpory pre Ukrajinu, po dosiahnutí prípadnej mierovej dohody s Ruskom. Francúzsky prezident avizoval toto stretnutie vo svojom prejave k národu, pričom zdôrazňoval potrebu pripraviť sa na nové bezpečnostné výzvy v Európe. Rokovania sa zúčastnili náčelníci generálnych štábov armád z 34 krajín.

Robert Fico už v minulosti uvádzal vo svojich príspevkoch na sociálnych sieťach, že nie je ochotný posielať slovenských zástupcov na stretnutia súvisiace s vojenskou podporou Ukrajine ( video , 00:02:52). Rovnako vyjadril nesúhlas s odoslaním slovenského zástupcu na rokovanie v Paríži. Na rokovaní výboru argumentoval, že ide o iniciatívu francúzskeho prezidenta o vytvorenie jadrového dáždnika a predĺženie vojny na Ukrajine ( video , 00:33:34-00:34:35).

Napriek tomu v prvý deň rokovaní denník Pravda uverejnil , že Slovensko v Paríži zastupoval generál Slavomír Verčimák. 12. marca 2025 túto informáciu na sociálnych sieťach uverejnila aj poslankyňa Vladimíra Marcinková. Verčimák sa nachádza aj na fotografii z rokovania, ktorú uverejnila agentúra Reuters, a to v pravom dolnom rohu.

Verčimák sa na fotografii z rokovania, ktorú uverejnila agentúra Reuters, nachádza v pravom dolnom rohu.

zvolal video video zúčastnil zvolal avizoval zúčastnili video video uverejnil uverejnila Verčimák uverejnila uverejnila


To zatiaľ nevieme povedať, pán minister sa vyjadril, niekde som to počul, dokonca možnože u vás v reláciách, že 3 000, o 3 000 učiteľov je menej oproti minulému, teda oproti predchádzajúcemu roku.

Peter Plavčan od volieb nebol hosťom relácie O 5 minút 12 a rovnako sa nám ani inde nepodarilo jeho výrok o klesajúcom počte učiteľov nájsť. Údaje Ústavu informácií a prognóz školstva hovoria o zvýšení počtu učiteľov v regionálnom školstve. Výrok preto hodnotíme ako nepravdivý.

Ústavu informácií a prognóz školstva


Rušíte zľavy pre dôchodcov a chorých na lieky predpísané na recept.

Je pravdou, že pripravovaná novela zákona o liekoch a zdravotníckych pomôckach ruší systém vernostných zliav liekov, dietetickej potraviny a zdravotníckej pomôcky, ktoré boli uhrádzané na základe verejného zdravotného poistenia, teda na recept. Vládny návrh zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení zákona č. 244/2012 Z. z. a o zmene a doplnení niektorých zákonov sa už nachádza v legislatívnom procese.

návrh

Zákona o liekoch a zdravotníckych pomôckach


Slovensko má najlepší hospodársky rast, klesá nám deficit.

Demagóg už podobný výrok overoval 26. novembra 2016, keď aj premiér Fico tvrdil, že Slovensko má najvyšší hospodársky rast. Podľa údajov ekonomickej prognózy (,pdf) Európskej komisie (EK ju publikovala 9. novembra 2016) sa na Slovensku očakáva rast HDP na úrovni 3,4 % v porovnaní s predchádzajúcim rokom. Takýto rast patrí medzi vyššie v rámci EÚ, ale sú krajiny, ktoré by mali dosiahnuť ešte vyšší rast. Medzi ne patrí Malta, Rumunsko, Írsko a Luxembursko, pričom Švédsko by malo dosiahnuť rovnaký hospodársky rast ako Slovensko (tzn. na úrovni 3,4 %). Pokiaľ ide o deficit, ten v poslednom roku klesol a predpokladá sa jeho ďalšie znižovanie, aby sa dosiahol vyrovnaný rozpočet v roku 2019. Výrok, kvoli nesprávne uvedenému ekonomického rastu hodnotíme ako nepravdivý.

overoval
prognózy
vyrovnaný rozpočet
prognózy
rozpočet verejnej správy
Hlavná kniha rozpočtu


Tu nesúhlasím s vami, že ste povedali, že ste nedostali podporu od nás. Práve, že my sme boli jediní vtedy v koalícii, kde ja som vás vyzýval aj v rozprave, keď ste predkladali ten návrh na zavedenie bankového odvodu, som vám povedal, že podporím vám to vtedy, ak zároveň tam dáte ustanovenie, že banky to nebudú môcť preniesť na ľudí. Vy ste tam také ustanovenie pôvodne nemali a druhý krát, keď ste ho predkladali, ste ho tam dali a potom som vás podporil.

Pôvodný návrh zákona o osobitnom odvode vybraných finančných inštitúcií a o doplnení niektorých zákonov predložila v r. 2011 dosluhujúca vláda Ivety Radičovej. V druhom čítaní tohto návrhu zákona sa hlasovalo o pozmeňujúcich návrhoch , ktoré predložil Peter Kažimír. Druhý pozmeňujúci návrh obsahoval ustanovenie, o ktorom hovorí Igor Matovič. Prvý nemáme k dispozícii, preto nie je možné overiť či obsahoval alebo neobsahoval toto ustanovenie. Igor Matovič podľa výsledkov hlasovania zahlasoval za prvý a rovnako aj druhý pozmeňujúci návrh Petra Kažimíra. Ani jeden návrh však v parlamente neprešiel. Schválené znenie zákona je k dispozícii tu .

návrh zákona

pozmeňujúcich návrhoch

prvý

druhý

tu


Aby výrobok dostal označenie Kvalita SK, musí za prvé požiadať o značku, dostáva ju zadarmo, neplatí nič, ale musí spĺňať kvalitatívne parametre, ktoré preverí Štátna veterinárna a potravinová správa. A vydáva takýto certifikát na 3 roky.

Aby výrobok dostal označenia Značka kvality SK, výrobca musí požiadať o túto značku, pričom žiadosť je bezplatná. Po splnení kvalitatívnych parametrov, ktoré preveruje ŠVPS, udelí minister certifikát na 3 roky. Je potrebné dodať, že v prípade sezónnych výrobkov je certifikát len na 1 rok.

1. Gestorom udeľovania značky je Ministerstvo pôdohospodárstva a rozvoja vidieka Slovenskej republiky (ďalej len „ministerstvo“). Odborným garantom udeľovania značky je Štátna veterinárna a potravinová správa Slovenskej republiky (ďalej len „ŠVPS SR“).

Bod 6.: Žiadateľ podáva žiadosť bezplatne na ministerstvo, ktoré ju zaregistruje a vecne posúdi. V prípade neúplnej žiadosti alebo žiadosti s chybnými údajmi ministerstvo vyžiada od žiadateľa dodatočné doručenie doplnenej a opravenej dokumentácie.

Bod 8.: Splnenie kritérií na udelenie značky posúdi komisia. Ak komisia odporučí výrobok na udelenie značky, minister pôdohospodárstva a rozvoja vidieka Slovenskej republiky (ďalej len „minister“) udelí značku vydaním rozhodnutia . Po udelení značky ministerstvo rozhodnutie zverejní na internetovej stránke ( www.znackakvality.sk ).

IV. Rozhodnutie o udelení značky

Bod 3.: Značku udeľuje minister na obdobie troch rokov , na sezónne výrobky na obdobie jedného roka a na výrobky zo sezónnych surovín, ako je napríklad víno, na obdobie troch rokov, pričom výrobca musí zabezpečiť, že tento výrobok bude označený príslušným rokom. Za sezónne výrobky sa považujú výrobky, ktoré sa týkajú príslušného vegetačného obdobia"

To, že celý proces je pre žiadateľa bezplatný potvrdil aj Z. Simon.

Zásadách www.znackakvality.sk potvrdil


Ja som bol za dodržiavanie minských dohôd, ktoré mali reagovať na obrovské tragédie, ktoré ukrajinskí fašisti páchali na ľuďoch ruskej národnosti na Donbase, nedodržiavali sa, Ukrajina ich nedodržiavala.

Hoci Minské dohody skutočne pravidelne porušovali obidve strany konfliktu, výrok hodnotíme ako zavádzajúci. Minské dohody neboli uzavreté kvôli „ukrajinským fašistom páchajúcim tragédie na ľuďoch ruskej národnosti na Donbase“, ale ako snaha o zastavenie ozbrojeného konfliktu medzi Ukrajinou ako suverénnym štátom a rebelmi zo separatistických republík podporovaných Ruskou federáciou.

Minské dohody označujú sériu dvoch dohôd o prímerí vyjednaných v roku 2014 (Minsk I) a 2015 (Minsk II). Tieto dohody mali za cieľ ukončenie ozbrojeného konfliktu, ktorý začal v roku 2014, keď sa proruskí rebeli pokúsili o vytvorenie separatistických republík Doneck a Luhansk. Separatistom prišli na pomoc v boji proti ukrajinskej armáde ruskí vojaci, ktorí sa v regióne nachádzali aj vďaka anexii Krymu.

Jedným z dôvodov pre separatizmus a následnú ruskú vojenskú pomoc malo byť aj údajné potláčanie práv rusky hovoriacej menšiny v regióne Donbas. Informácie o zlom zaobchádzaní s rusky hovoriacimi obyvateľmi sa začali masívne šíriť po pro-európskych protestoch v Kyjeve v rokoch 2013 až 2014.

Neslávnym vrcholom ruskej dezinformačnej kampane ohľadom východnej Ukrajiny bola reportáž uverejnená v televíznom programe kontrolovanom Kremľom. V programe, ktorý sledujú milióny rusky hovoriacich ľudí, bol odvysielaný rozhovor so ženou, ktorá údajne videla ako Ukrajinci ukrižovali trojročného rusky hovoriaceho chlapca priamo pred očami jeho matky vo východo-ukrajinskom meste Sloviansk. Tento vymyslený príbeh bol odvtedy desiatky ráz vyvrátený, avšak slúži ako ukážka vykonštruovaných obvinení, ktoré ruské médiá šírili voči Ukrajincom, aby vytvorili zámienku pre separatizmus a následnú vojenskú inváziu.

V reakcii na tieto dezinformácie boli v roku 2014 na Donbase prítomné nezávislé komisie vyslané poprednými medzinárodnými organizáciami. Tieto orgány mali za úlohu overiť, či „ukrajinskí fašisti“ skutočne „páchajú tragédie na ľuďoch ruskej národnosti na Donbase“. Komisia z Rady Európy konštatovala, že práva menšín sú na Donbase dodržiavané. ( pdf , s. 2) K rovnakému záveru dospeli aj vrchná komisárka pre národnostné menšiny Organizácie pre bezpečnosť a spoluprácu v Európe ( OSCE ) a taktiež Úrad vrchného komisára OSN pre ľudské práva. ( pdf , s. 23)

Žiadne tragédie na rusky hovoriacich obyvateľoch Donbasu neboli potvrdené. Aj napriek tomu sa Ruská federácia rozhodla podporiť separatistov v Doneckej a Luhanskej republike, kvôli čomu prišli o život a strechu nad hlavou tisícky ľudí na všetkých stranách konfliktu. Pozorovacia misia OSCE zaznamenala vo svojich každodenných monitorovacích reportoch desiatky narušení minských dohôd. K ozbrojeným stretom teda dochádzalo na Donbase aj po roku 2015. Je preto náročné určiť, ktorá strana porušila dohody pri jednotlivých incidentoch.

Ruská federácia sa v roku 1994 zaviazala rešpektovať nezávislosť, zvrchovanosť a hranice Ukrajiny podpisom Budapeštianskeho memoranda , ktorým sa Ukrajina vzdala jadrových zbraní zo sovietskej éry. Anexia Krymu, podpora separatistických republík a invázia vo februári 2022 je porušením tohto záväzku.

označujú
pokúsili
prišli
šíriť
ukrižovali
vytvorili
pdf
OSCE
pdf
prišli
porušila
Budapeštianskeho memoranda


Aktuálna informácia, ktorú prezentoval predseda vlády teraz v piatok (20. januára 2017, pozn.) je, že Regulačný úrad (ÚRSO, pozn.) už pristúpil k novému cenovému konaniu (...) a budú platiť odberatelia, starostovia, malé firmy, podnikatelia a všetky rôzne organizácie na strednom Slovensku elektrickú energiu v tých rámcoch, ako v roku 2016

Predseda vlády sa vyjadril, že zálohové faktúry, ktoré odberatelia dostali v januári neplatia a Úrad pre reguláciu sieťových odvetví (ÚRSO) v najbližších dňoch vydá nové rozhodnutia. Na základe nich sa ceny za elektrinu a plyn vrátia na úroveň roku 2016. Predseda vlády sa vyjadril k tejto téme v stredu 18. januára, venoval sa tomu problému aj počas návštevy regiónu Žiar nad Hronom v piatok 20. januára 2017, aj potom v pondelok 23. januára . Výrok hodnotíme ako pravdivý. Kvôli zmenám v tarifách fixnej zložky ceny energií sa rozpisy preddavkových platieb na rok 2017 ukázali ako oveľa vyššie než v roku 2016. To sa dotklo predovšetkým odberateľov na strednom Slovensku. Podľa Fica však „žiadne vyššie zálohové platby nebudú, budú sa s tým musieť vysporiadať distribučné spoločnosti.“ Na tlačovej konferencii s ministrom hospodárstva, 18. januára 2017, premiér Fico uviedol: ,,Predseda regulačného úradu nám oznámil, že je pripravený v rámci autoremedúry (opravy vlastného rozhodnutia) obidve rozhodnutia stiahnuť, aj pokiaľ ide o fixné poplatky týkajúce sa ističov, aj pokiaľ ide o fixné poplatky pri odbere plynu.“ V stredu 18. januára sa predseda Úradu pre reguláciu sieťových odvetví (ÚRSO), Jozef Holjenčík vyjadril : ,,Úrad zvážil požiadavky vlády s tým, že je možné prehodnotiť štruktúru taríf. V spolupráci so SSE-Distribúcia budú prehodnotené tarify a nájdeme riešenie tak, aby bol zachovaný avizovaný pokles cien, ale aby sa vytvoril dostatok priestoru pre odberateľov optimalizovať si kapacitu ističa.“ Vo svojej tlačovej správe z 18. januára ÚRSO konštatuje, že ,,na základe diskusie, ktorá vznikla na rokovaní vlády SR a na ktorú bol pozvaný aj predseda úradu Jozef Holjenčík, sa úrad priklonil k názoru vlády SR s tým, že je potrebné zaoberať sa problémami súvisiacimi so zavedením nových taríf pre distribúciu elektriny a plynu pre niektoré skupiny odberateľov. Úrad je presvedčený, že jeho súčasné rozhodnutia sú plne v súlade s príslušnou slovenskou i európskou legislatívou. Bude však hľadať optimálne riešenia špecifických problémov (ističe v obciach, spoločné priestory v bytových domoch a pod.) s cieľom odstrániť mimoriadne dopady na niektoré skupiny odberateľov.“ Predseda vlády avizoval , že „ÚRSO vydá v stredu (25.januára) nový cenový výnos, ktorý bude podobný ako na rok 2016.“ Ceny by pritom mali byť platné spätne, teda k 1. januáru 2017. 19. januára vydal Úrad tlačovú správu , v ktorej informuje o začatí cenového konania voči SSE-Distribúcia,a.s. a SPP- Distribúcia, a.s.: "Zároveň predseda úradu Jozef Holjenčík vydal pokyn na okamžitú kontrolu subjektov, kde je podozrenie na nekorektné správanie voči zákazníkom. Na základe podnetov občanov z posledných dní, úrad pokračuje v intenzívnom hľadaní spôsobov riešenia špecifických problémov, ktoré vznikli pri zavádzaní nových taríf pre distribúciu elektriny a plynu pre niektoré skupiny odberateľov. Cieľom je odstrániť vzniknuté mimoriadne dopady na dotknuté skupiny odberateľov a zabrániť akejkoľvek diskriminácii. Úrad zároveň hľadá možnosti, ako zachovať avizovaný pokles nákladov za elektrinu a plynu a súčasne vytvoriť dostatočný časový priestor pre odberateľov na prípadnú výmenu ističa. Vzniknutá situácia totiž ukázala, že mnohí odberatelia doteraz predimenzovaným ističom nevenovali pozornosť. Úrad bude občanov po prijatí riešení okamžite informovať." 26. januára Úrad informoval verejnosť, že " Úrad dnes ukončil cenové konanie, ktorým sa odstráni diskriminácia niektorých odberateľov. Všetci odberatelia dostanú na základe nových cenových rozhodnutí aj nové preddavkové faktúry od svojich dodávateľov. Zároveň budú mať dotknutí odberatelia dostatok času, aby si zoptimalizovali svoju rezervovanú kapacitu i zmluvné vzťahy. Úrad tiež nariadil distribučným spoločnostiam, aby boli pripravené riešiť všetky prípady s odberateľmi aj individuálne." Dátum zverejnenia analýzy: 23.01.2017 Naspäť Nahlásiť chybu

vyjadril,
počas návštevy
23. januára
tlačovej konferencii
vyjadril
tlačovej správe
avizoval
tlačovú správu
26. januára


... my sme poskytli, ako Slovensko, v minulosti dočasné útočisko pre občanov bývalej Juhoslávie počas vojny v Juhoslávii, po ktorej sa 95 % z nich vrátilo naspäť ...

Súhrnná správa o stave spoločnosti z roku 2004 v časti o zahraničnej migrácii(. pdf ,s.14) píše nasledovné: " Migranti sa môžu na území SR zdržiavať podľa zákona č. 480/2002 Z.z. aj ako odídenci, keď sa im na území SR poskytne dočasné útočisko za účelom ochrany pred vojnovým konfliktom v krajine pôvodu. V r. 1993-1997 udelila vláda SR dočasné útočisko cca 2400 občanom z Bosny a Hercegoviny a r. 1999 približne 500 odídencom z Kosova. " Presné štatistiky o tom, koľko z týchto ľudí sa skutočne vrátili do krajín bývalej Juhoslávie však nie sú dostupné. Výrok preto hodnotíme ako neoveriteľný.

pdf
Presné štatistiky


Celú volebnú kampań pred predošlými voľbami sme hovorili to, že súhlasíme skoro so všetkými bodmi v programe SaS okrem registrovaných partnerstiev, dekriminalizácie marihuany a podobných.

Konzervatívne postoje zaujali Obyčajní ľudia v témach: interupcie, (čiastočná) dekriminalizácia marihuany, odluka cirkvi a registrované partnerstvá. V týchto bodoch sa podstatne názorovo rozchádzali so stranou SaS, na ktorej kandidátke figurovali vo voľbách 2010.

Program


...krajiny, ako je Slovensko, ktoré boli vždy proti kvótam, Maďarsko, Poľsko, Česko. Napokon sme spoločne teraz zase mali o tomto rokovanie, aj s kolegom sme boli na V4-ke európskych výborov, kde je úplne jasné, že tieto krajiny ani o milimeter nepohnú, vrátane Slovenska.

Stretnutia výborov pre európske záležitosti parlamentov štátov V4 sa Ľuboš Blaha spolu s poslancami Martinom Klusom a Jaroslavom Paškom zúčastnil vo Varšave 3. - 5. júna 2018. Voči prerozdeľovaniu migrantov na základe kvót majú dlhodobo negatívny postoj všetky krajiny V4. Odmietavé stanovisko krajín V4 k prijatiu migrantov pretrváva od leta 2015, kedy v Európe začala migračná kríza. Počas rokovania v Budapešti 12. júna 2018 slovenský premiér Peter Pellegrini a maďarský premiér Viktor Orbán vyhlásili, že negatívne stanovisko krajín V4 k povinným kvótam ostáva nemenné. Pretože postoj krajín V4 voči povinným kvótam sa z dlhodobého hľadiska nezmenil, hodnotíme tento výrok ako pravdivý. Slovenská republika ako aj ostatné krajiny V4 dlhodobo odmietajú a kritizujú prerozdeľovanie migrantov na základe kvót. V decembri 2015 Slovensko spolu s Maďarskom žalovalo Radu EÚ kvôli rozhodnutiu o povinných kvótach. Súd v septembri 2017 žalobu v plnom rozsahu zamietol . Odmietanie povinných kvót potvrdili aj Česká republika a Poľsko. Po pracovnom stretnutí krajín V4, ktoré sa konalo vo februári 2018 v Bruseli, vtedajší premiér Robert Fico povedal, že " V4 vrátane Slovenska nikdy nebude súhlasiť s povinnými kvótami, nikdy nebude súhlasiť s tým, že suverénnej krajine bude niekto určovať, čo má v tejto oblasti urobiť! " V apríli 2018 premiér Peter Pellegrini zopakoval postoj Slovenskej republiky na tlačovej besede s predsedom Európskej komisie Junckerom. Pellegrini sa vyjadril, že postoj Slovenska ohľadom kvót je nemenný, zároveň podotkol, že Slovensko bude hľadať iný spôsob, ako by mohlo pomôcť pri riešení migračnej krízy. Odmietavý postoj krajín V4 voči kvótam potvrdili premiér SR Peter Pellegrini spolu s maďarským premiérom Viktorom Orbánom na spoločnom rokovaní v Budapešti 12. júna 2018. Pellegrini povedal, že " z oskupenie V4 ukázalo, že má svoju silu, aj napríklad v otázke nelegálnej migrácie, kde sa ukázalo, že povinné kvóty, ktoré sme od začiatku odmietali, nefungujú. Vieme byť solidárni iným spôsobom, napríklad vieme poslať našich vojakov na vonkajšie hranice Európy alebo prispievať do fondu tak, aby sa problémy riešili mimo územia Európskej únie na samotnom začiatku. " Český premiér Andrej Babiš označil v máji 2018 kvóty za nezmyselné. " Európa zaspala v migrácii. Sme pripravení dohovárať sa na Dubline 4, ako nás vyzval Donald Tusk na summite v Sofii, ale nie tak, že nás niekto prehlasuje a bude nám vnucovať kvóty ," povedal Babiš. Svoj nesúhlas s európskou utečeneckou politikou potvrdili krajiny V4 aj koncom júna 2018, kedy sa odmietli zúčastniť summitu EÚ o migrácii.Poľský premiér Mateusz Morawiecki v tejto súvislosti povedal, že dôvodom bojkotu je to, že členské krajiny V4 naďalej striktne odmietajú prerozdeľovanie žiadateľov o azyl do jednotlivých krajín EÚ. Mierny obrat ohľadom migračnej politiky nastal u nemeckej kancelárky Angely Merkelovej v júni 2018, kedy priznala, že riešenie migračnej krízy prostredníctvom kvót bolo v mnohých ohľadoch chybné a viedlo ku konfliktom v rámci EÚ. Merkelová sa vyslovila za myšlienku tzv. flexibilnej solidarity v migračnej politike, čo je pojem, s ktorým už dávnejšie prišli krajiny V4. Na základe flexibilnej solidarity by sa každá krajina mala sama rozhodnúť, akým spôsobom bude prispievať v migračnej politike EÚ. Dátum zverejnenia analýzy: 18.06.2018 Naspäť Nahlásiť chybu

V4 pretrváva negatívne žalovalo zamietol povinných stretnutí zopakoval Odmietavý Český odmietli obrat


Ja som povedal jednu vetu, že už nebude pokladníkom. (Na komentár, že spomínal, že "pánu Kucejovi nedôveruje", pozn.)

Pavol Frešo povedal v diskusnej relácii TA3 V politike, že " Igor Kucej nebude ďalej pokladníkom SDKÚ-DS, ak on zasadne do stoličky predsedu strany. " píše denník pravda. O "nedôvere" ku Kucejovi sa priamo nevyjadroval. Dátum zverejnenia analýzy: 30.04.2012 Naspäť Nahlásiť chybu

píše


Z tejto nahrávky, ktorú ste pustili jednoznačne vyplýva, jednoznačne, že je úloha politická,  veď predsa to povedal aj pán Heger, aj pán Matovič, že do 30. septembra treba držať túto vládu, aby orgány činné v trestnom konaní mohli dokončiť svoju robotu voči opozícii.

Robert Fico hovorí o nahrávke, ktorú priamo v relácii Na telo zverejnila TV Markíza v dlhšom znení, než to doteraz robil Smer. Veta o zločinecnej skupine a zničení opozície v nej nie je použitá ako zadanie pre políciu. Ani z nahrávky, ani z Matovičových výrokov (Heger sa od nich dištancoval) v parlamente nutne nevyplýva, že by politickí predstavitelia dali úlohu polícii pôsobiť proti opozícii, výrok preto hodnotíme ako zavádzanie.

V nedeľu 26. marca 2023 zverejnila TV Markíza časť nahrávky , ktorú predtým čiastočne zverejnil Fico, a dodáva kontext vete o zločineckej skupine. Odpočúvaní vyšetrovatelia na nej hovoria:

„Ale vieš, mne sa páči ten Fico. Doteraz to boli všetko jeho nominanti, to bolo v pohode. A teraz sú to vy***ní, špinaví kajúcnici, ktorí idú očierniť Smer. No ty kokos, on je proste majster marketingu, ty vole.“ „Aj ten Pellegrini, no jasné. Úloha je spraviť Smer zločineckú skupinu a úplne zničiť opozíciu.“

Z nahrávky nevyplýva, že polícia dostala takúto úlohu. Nie je vylúčené, že takúto úlohu dostať mohla, nahrávka ani Matovičove vyhlásenia však na to nie sú dostatočným dôkazom.

Igor Matovič v Národnej rade naozaj vyslovil, že termín predčasných volieb je potrebné oddialiť, aby mali orgány činné v trestnom konaní priestor na vyšetrovanie zločinov opozície. Vo výroku Fica však odznelo aj meno dočasne povereného premiéra Eduarda Hegera, ktorý takéto interpretácie razantne odmieta. Výrok preto hodnotíme ako nepravdivý.

Matovič v pléne Národnej rady počas diskusie k novele Ústavy obhajoval septembrový termín volieb najmä kritikou opozície. „Keď chceme, aby boli vyšetrené, potrebujeme dať časový priestor orgánom činným v trestnom konaní, aby vaše zločiny a vašich poskokov mohli vyšetrovať. Aj tie tri mesiace sa rátajú," odkázal opozícii.

Premiéra Eduard Heger však podobné vyjadrenia odmieta. Na svojom facebookovom profile sa ohradil voči vyjadreniam, že preferuje septembrový termín volieb preto, aby stihli zatvoriť Fica a Pellegriniho. „Nie je to pravda! Nikdy som to nepovedal. Môžem si o Ficovi či Pellegrinim myslieť všeličo, no nikdy som sa im verejne ani neverejne nevyhrážal,“ napísal Heger na sociálnej sieti. Podľa povereného premiéra je septembrový termín volieb výsledkom politickej dohody.

nahrávky obhajoval ohradil výsledkom


Máme stratégiu do roku 2020, ktorá hovorí o tom, že 75% žien a mužov vo veku od 24 do 65 rokov by mali byť v pracovnom pomere.

Jeden zo základných cieľov stratégie Európa 2020 je zvýšiť mieru zamestnanosti obyvateľov vo veku 20 až 64 rokov na 75%. Anna Záborská teda správne uvádza percento, na ktoré by sa mala zvýšiť zamestnanosť, avšak nepresne uvádza vekové rozmedzie, a to na spodnej aj hornej hranici. Výrok preto hodnotíme ako nepravdivý.

Európa 2020


Prečo ste teda vyhodili zo starého znenia toho paragrafu, ktorý ste pred chvíľou citovali, slovíčko môžu používať, používajú je nové znenie. To znamená musia používať.

V zákone c. 184/1999 o používaní jazykov národnostných menšín (.pdf) sa okrem iného píše: "§ 7 (1) Orgán verejnej správy a jeho zamestnanci sú povinní používat v úradnom styku štátny jazyk1) a za podmienok ustanovených týmto zákonom a osobitnými zákonmi môžu použit aj jazyk menšiny. Orgán verejnej správy a jeho zamestnanci nie sú povinní ovládat jazyk menšiny." V návrhu zákona (.pdf), ktorým sa mení a doplna zákon Národnej rady Slovenskej republiky c. 184/1999 Z. z. o používaní jazykov národnostných menšín v znení zákona c. 318/2009 Z. z. sa okrem iného píše: "V § 7 ods. 1 sa odkaz na poznámku pod ciarou 1) vypúšta. V § 7 ods. 1 sa slová 'môžu použit' nahrádzajú slovom 'používajú'."

zákone c. 184/1999
návrhu zákona


...liberáli aj EPP boli doteraz v Európskom parlamente v koalícii, tak, ako sme my s Progresívnym Slovenskom.

Frakcie Európskeho parlamentu EPP (European People´s Party, Európska ľudová strana) a ALDE (The Alliance of Liberals and Democrats for Europe, Aliancia liberálov a demokratov) vyformovali v roku 2017 takzvanú proeurópsku koalíciu za reformu EÚ (celé znenie koaličnej dohody TU ). V čase sformovania koalície tak chceli podporiť kandidáta EPP na post predsedu Európskeho parlamentu Antonia Tajaniho, aby tak nemohol zvíťaziť kandidát, ktorý by bol euroskeptický. Výrok hodnotíme ako pravdivý.

2017
TU
chceli podporiť


Ja neviem, banky si asi myslia, že, však sa chovajú horšie ako nejaké požičovne. Kde ja dám peniaze, si uložím, a potom mi ich vrátia, ale banky si ešte aj z toho, že tam mám uložené peniaze, si strhajú poplatky.

Tieto poplatky sa rôznia od bežného účtu mKonta v mBanke, kde sa neplatí žiadny poplatok za vedenie účtu až po balík Gold v UniCredit banke za mesačný poplatok 9,99 eura. Celý rebríček poplatkov za vedenie bežného účtu si môžete pozrieť tu . Dátum zverejnenia analýzy: 21.02.2011 Naspäť Nahlásiť chybu

tu


Dôležité je, že každý občan má možnosť ísť voliť a že voľby sú skutočne tajné. Keď si 81% ľudí, pretože pri posledných voľbách volilo iba 19% oprávnených voličov, povie že ich to nezaujíma, tak je to ich slobodná voľba neísť voliť.

údajov
Ústavy SR


Tento návrh kladie aj bariéry medzi väčšinový národ a menšiny, pretože ruší ustanovenia v zákone o štátnom jazyku, ktoré sa týkajú STV napr., že sa už nebude vyžadovať titulkovanie vysielania menšinového v STV... Je to článok 8 tohto návrhu, bod 5, kde sa v zákone o štátnom jazyku, ja vám to prečítam ak máte záujem."Pri vysielaní inojazyčných televíznych relácií určených pre príslušníkov národnostnej menšiny sa titulky v štátnom jazyku, alebo bezprostredne nasledujúce vysielanie v štátnom jazyku nevyžadujú."

V návrhu novely zákona (pdf.) o používaní jazykov národnostných menšín sa uvádza: "V § 5 ods. 1 písm. a) sa na konci ciarka nahrádza bodkociarkou a pripájajú tieto slová: 'pri vysielaní inojazycných televíznych relácií urcených pre príslušníkov národnostnej menšiny sa titulky v štátnom jazyku alebo bezprostredne nasledujúce vysielanie v štátnom jazyku nevyžadujú'."

návrhu novely zákona


Ja len uvoľňujem ruky do budúcna tým, že dávam návrhu zákona a spoločne ministerstvo a o tom aj diskutujeme s odborníkmi, minimálny počet okruhov. Teraz je v zákone minimálne štyri, v prípade Slovenskej televízie, a minimálne šesť v prípade Slovenského rozhlasu.

V zákone č. 16/2004 Z. z. zo 4. decembra 2003 o Slovenskej televízii sa píše:

§ 5

Činnosť Slovenskej televízie

(1) Hlavná činnosť Slovenskej televízie je

b) poskytovanie najmenej štyroch obsahových služieb prostredníctvom verejnoprávneho terestriálneho multiplexu

V zákone 619/2003 Z.z. zo 4. decembra 2003 o Slovenskom rozhlase

§ 5

Činnosť Slovenského rozhlasu

(1) Hlavná činnosť Slovenského rozhlasu je

a) vysielanie najmenej šiestich rozhlasových programových služieb, 2) ktoré sú v súlade s poslaním Slovenského rozhlasu a z ktorých aspoň tri sa realizujú celoplošným vysielaním

zákone č. 16/2004
zákone 619/2003


Ešte nezačal platiť zákon (o preukazovaní pôvodu majetku, pozn.) a bolo 800 žiadostí presne susedských, ktoré zjavne proste niektoré na prvý pohľad neboli opodstatnené.

HN v článku z 29.12.2010, ktorý vychádza zo štatistiky GP, uvádza: Generálna prokuratúra dostala zhruba dve stovky udaní na pochybných boháčov, ktorí mali majetok získať nelegálne. Väčšina podnetov skončila v koši. Zmena nastane od soboty - odvtedy bude účinný zákon o preukazovaní pôvodu majetku. Vyšetrovatelia sa budú musieť podnetmi zaoberať.

HN


Deficit ste mali naplánovaný na tento rok 7,41 %, zvýšili ste si ho na 9,9 lebo ste robili novelu.

Ministerstvo financií rátalo v pôvodnom rozpočte verejnej správy na rok 2021 s deficitom 7,41 % HDP. V máji 2021 parlament schválil novelu zákona o štátnom rozpočte, ktorá zmenila plánovaný deficit na 9,93 % HDP. Aktuálne očakáva rezort financií deficit v roku 2021 na úrovni 8,8% HDP. Tvrdenie Ladislava Kamenického hodnotíme ako pravdivé.

rátalo schválil zmenila očakáva


My máme dnes v ústave niektoré ustanovenia, ktorého hovoria, že kedy referendum musí byť, napríklad, keď išlo o Európsku úniu referendum muselo byť...

V ústave v čl. 7 odsek (1) sa píše , že „Slovenská republika môže na základe slobodného rozhodnutia vstúpiť do štátneho zväzku s inými štátmi. O vstupe do štátneho zväzku s inými štátmi alebo o vystúpení z tohoto zväzku sa rozhodne ústavným zákonom, ktorý sa potvrdí referendom.“ Tento odsek sa vzťahoval na vstup SR do EÚ.

píše


Taká bola dohoda medzi Tureckom, Ruskom a Ukrajinou, že to obilie bude možné odviezť jednak z Ruska, ale jednak z Ukrajiny. Jednak teda, aby sa pomohlo ukrajinským poľnohospodárom, ale aby sa pomohlo ľuďom v Afrike, aby nehladovali, časť sa objavila v Európe.

Dohoda medzi Ruskom a Ukrajinou za asistencie Turecka a OSN, známa aj ako Black Sea Grain Initiative, bola podpísaná 22. júla 2022. Jej hlavným cieľom je umožniť Ukrajine bezpečne vyviezť obilie, hnojivá a iné poľnohospodárske produkty z jej prístavov v Čiernom mori.

Dohoda umožnila naložiť obilie v ukrajinských prístavoch a na lodiach ho vyviesť na Blízky východ a hlavne do krajín afrického kontinentu, kde je kvôli miliónom ľudí čeliacim hladomoru životne dôležitá.

Ukrajina, ako svetový líder v exporte obilia, ročne vyvezie približne 45 miliónov ton na svetový trh. V dôsledku ruskej invázie na Ukrajinu však bolo v ukrajinskom prístave Odesa zadržaných približne 20 miliónov ton pšenice. Dohoda odblokovala vývoz a čiastočne zabránila prehlbovaniu hladu a chudoby v rozvojových krajinách.

Obilie sa z Ukrajiny dostalo vlakmi aj do slovenských mlynov, a taktiež do Česka, Maďarska, Poľska, Bulharska a Rumunska.

umožniť
miliónom
45 miliónov
20 miliónov
dostalo vlakmi


Všetky krajiny sa zadĺžujú. (odpoveď na poznámku moderátorky, že udržanie sociálneho štandardu Ficovej vlády bolo za cenu zadlžovania, pozn.)

Vychádzame z toho, že ak krajiny majú rozpočtový deficit, tak sa zadlžujú, ak majú rozpočtový prebytok, tak sa oddlžujú, resp. vytvárajú určité rezervy. Zdroj Eurostat : V roku 2010 len Estónsko dosiahlo hospodársky prebytok a to na úrovni 0,1% HDP. Švédsko nemalo ani prebytok, ani deficit, t.j. mali vyrovnané hospodárenie. Vysoký prebytok malo Nórsko, a to na úrovni 10,5% HDP. Ostatné štáty mali deficity. Podobne aj v roku 2009 väčšina štátov mala deficit rozpočtu, výnimkou bolo opäť len Nórsko s rozpočtovým prebytkom. V rokoch 2007 a 2008 bolo z krajín EU viacero štátov, ktoré mali rozpočtové prebytky, čiže sa nezadlžovali (Švédsko, Fínsko, Holandsko, Luxembursko, Cyprus, Španielsko (2007), Island (2007), Nemecko, Dánsko, Bulharsko, Írsko (2007), Estónsko (2007)) Vyjadrenie o zadlžovaní všetkých krajín EU27 je pravdivé len pre rok 2009, kedy s prebytkom hospodárilo len Nórsko vďaka svojím ropným rezervám.

Eurostat


...takisto tí (Grécko a Taliansko, pozn.) by mali v maximálnej miere zlepšiť ochranu schengenskej hranice, pretože tam prvýkrát zlyhala schengenská hranice a tam sa vytvorili diery a ako keby tie krajiny rezignovali na ochranu hraníc.

Je pravdou, že od začiatku roku 2015 do októbra vstúpilo do Európy stredomorskou a balkánskou trasou vyše pol milióna ľudí. Štáty EÚ a Schengenského priestoru spolupracujú pri ochrane vonkajších hraníc a preto ochrana talianskej či gréckej je do určitej miery vecou všetkých členských štátov EÚ a Schengenu. Je tým pádom zavádzajúce obviňovať zo zlyhania len Taliansko a Grécko v situácii, kedy existuje medzi členskými štátmi EÚ a Schengenu kooperácia pri ochrane spoločných vonkajších hraníc. Tie má na starosti agentúra FRONTEX . V súvislosti s rozpočtom FRONTEX-u sa však hovorí o podfinancovaní , čiže vyčlenení nedostačujúceho množstva prostriedkov, čo je otázka týkajúca sa všetkých členských štátov. Taktiež hovoriť o rezignácii v prípade Talianska nie je pravdou, pretože talianska vláda financovala od roku 2013 do 2014 finančne nákladný program Mare Nostrum na zabránenie tragédií spojených s migračnou krízou. Výrok hodnotíme ako zavádzajúci. Migranti prichádzajú do Európy niekoľkými trasami. Jednou z najčastejšie využívaných trás je cez Stredozemné more do Talianska, resp. na ostrovy Talianska. V rokoch 2011 až 2013 touto cestou prichádzalo do Európy najviac ľudí. V roku 2014 podľa údajov Frontexu (.pdf, s. 18) prišlo takto viac ako 170 000 ľudí, pričom toto číslo predstavuje 60 % z celkového počtu migrantov v roku 2014. Ďalšou populárnou trasou je východná stredomorská cesta z Turecka do Grécka, Bulharska alebo na Cyprus. V roku 2014 sa podarilo zdokumentovať 50 800 ľudí, čo predstavuje 18 % z celkového počtu prichádzajúcich migrantov do EÚ a znamená nárast oproti roku 2013. Tento nárast sa vysvetľuje s nárastom využitia trasy cez Egejské more (v roku 2013 sa tu detekovalo 11 829 ilegálnych prechodov, v roku 2014 už 43 377). Dá sa preto povedať, že od roku 2014 do Grécka prichádza stále viac ľudí, ktorí si volia cestu cez Egejské more. Podľa dát Frontexu (.pdf, s. 20) počet migrantov, ktorí sa dostali do Grécka alebo Bulharska cez hranice s Tureckom v roku 2014, je dokonca nižšia než v roku 2013: 12 262 v 2013 a 5 938 v 2014. Na základe štatistík Frontexu (.pdf, s. 16) je možné povedať, že od roku 2014 počet prichádzajúcich ľudí skokovito narástol, na druhej strane, tieto trasy stále boli využité migrantmi, len nie tak intenzívne. Od začiatku roku 2015 (do 1.10.2015) vstúpilo do Európy vyše pol milióna ľudí cez stredomorské trasy (Grécko, Taliansko), čo predstavuje už viac než dvojnásobok oproti roku 2014. Monitorovanie Stredozemného a Egejského mora s cieľom detekovania migrantov bolo a je zabezpečené programami Hermes, Poseidon a Triton. Program Hermes sa začal v roku 2011 na žiadosť Talianska. Cieľom je kontrolovať Stredozemné more medzi Talianskom a severnou Afrikou a chrániť tým hranice Schengenského priestoru. Operácia Poseidon (. pdf ) má chrániť grécke a schengenské hranice, aj monitorovať Egejské more. Operácia Triton sa začala v roku 2014 potom, ako bol skončený program Mare Nostrum talianskej vlády. Mare Nostrum bol program na zabránenie tragédií, ktoré boli čoraz častejšie v dôsledku nárastu migrácie. Program trval rok, a vládu stál každý mesiac 9 miliónov EUR. Operácia Triton je už program Frontexu, ale Slovensko pri vzniku neponúklo pomoc tomu programu. 23. apríla 2015 sa zvýšil rozpočet pre operáciu Triton, na dva roky (2015-2016) má 120 miliónov EUR, to znamená približne 2,9 miliónov EUR na mesiac. Pred týmto rozhodnutím celoeurópsky program nedisponoval s takým rozpočtom ako program Mare Nostrum, projekt jedného štátu.

FRONTEX
podfinancovaní
údajov Frontexu
Podľa dát Frontexu
Na základe štatistík Frontexu
vstúpilo
vyše pol milióna
žiadosť
pdf
Mare Nostrum
neponúklo
zvýšil


Dlh Grécka, Španielska a Portugalska majú rekordné hodnoty, všetky dlhy naďalej rastú.

Grécko, Španielsko a Portugalsko majú od roku 1995 skutočne najvyššie verejné dlhy v % HDP. Výrok hodnotíme ako pravdivý.


...napríklad v Új Szó som spomenul, (...) práve toto som spomenul Dunajskú Stredu, spomenul som aj Šamorín (že kandidáti MOST-HÍD neuspeli v týchto mestách, pozn.) (...).

Predseda Národnej rady SR má na mysli článok , ktorý zverejnil denník Új Szó 12. novembra 2018. Predmetom článku bolo hodnotenie komunálnych volieb predsedom strany MOST-HÍD, Bélom Bugárom a predsedom strany SMK-MKP Józsefom Menyhártom. Na otázku, čo hodnotí ako neúspech, Bugár spomenul Dunajskú stredu a Šamorín. Podľa jeho slov tie mestá sú typickými mestami, kde kebyže namaľujú logo SMK na mačku, tak aj tá vyhraje voľby. Výrok hodnotíme ako pravdivý. Otázka: "Mi az, amit kudarcként éltek meg? Hogyan értékelik az MKP dunaszerdahelyi kiütéses győzelmét?" Odpoveď Bélu Bugára: "Dunaszerdahely és Somorja az a két tipikus város, amelyre ráillik az a korábbi mondás, amely szerint, ha az MKP logóját egy macskára festenék rá, ott az is megnyerné a választásokat. Dunaszerdahelyen és Somorján mindig ez jön be, és ezzel képtelenek vagyunk bármit tenni. Tudni kell ezzel is élni. Van azonban egy ennél is fontosabb tényező. Látnunk kell, hogy azokon a településeken, ahol a Híd és az MKP, külön-külön vagy közösen elvesztették a település feletti irányításukat, már képtelenek ezt visszaszerezni." Dátum zverejnenia analýzy: 13.11.2018 Naspäť Nahlásiť chybu

článok


Vy (strana SaS, pozn.) hovoríte, Vy máte geniálny návrh spojiť, prepojiť komunitné centrum so sociálnym podnikom, aby vzájomne fungovali. Veď to sme presne v Krompachoch urobili.

SaS vo svojom programe navrhuje naviazanie dávok z hmotnej núdze na prácu vykonanú napríklad aj v komunitných centrách, ale nikde v ich programe nie sú spomenuté v tejto súvislosti sociálne podniky. Taktiež správne minister Kaliňák podotkol, že podobný princíp už funguje aj v Krompachoch. Preto považujeme tento výrok za pravdivý. Komunitné centrum od roku 2015 ponúka obyvateľom tejto obce možnosť pracovať v rámci jeho štruktúr. Program SaS: V zákone rozšírime a explicitne pomenujeme možnosti aktivačných alebo verejnoprospešných prác, na vykonávaní ktorých človek v hmotnej núdzi bude môcť vlastnou aktivitou získať od štátu aktivačný príspevok v rôznej výške v závislosti od vykonanej práce. Za aktivitu odmenenú finančným príspevkom bude možné považovať rôzne činnosti pre komunitu, najmä pre deti – organizovanie voľnočasových aktivít, aktivity pre komunitné centrum, upratovanie obce, ale aj úsekov mimo obce, čistiace a udržiavacie práce popri diaľniciach, pomocné práce na poliach, stráženie úrody, protipovodňové aktivity, značenie turistických chodníkov, práca v štátnych lesoch, obnova, opravy, rekonštrukcie budov verejnej a štátnej správy, národný projekt obnovy dediny, asistentské práce v profesionálnej armáde, asistentské práce na školách, v nemocniciach a podobne. Tzv. Sociálne podniky, je druh podnikania , ktorí okrem zisku sa snaží mať aj pozitívny dopad na svoje okolie a spoločnosť. Ide o termín ktorí ešte nemá legislatívnu definíciu, ale často sa spomína ako možné riešenie nezamestnanosti pre sociálne vylúčené spoločenstvá. Keďže SaS navrhuje kroky vo svojom programe ktoré pripomínajú čo minister Kaliňák navrhuje a zároveň komunitné centrum v Krompachoch ponúka zamestnanie pre ľudí zo sociálne vylúčených spoločenstiev, tak môžme tento výrok označiť za pravdivý. Dátum zverejnenia analýzy: 22.01.2018 Naspäť Nahlásiť chybu

navrhuje funguje ponúka Program podnikania


Áno, je pravda, že prišiel pán Miškovič, právnik, ktorý jednoducho pomáhal v minulosti pani županke, a tak isto aj pánovi županovi Viskupičovi, pri kauze alebo pri veľkých kauzách, ktoré ešte mali z minulého obdobia, pri pani županke to bola veľká zákazka, resp. veľká zmluva s pánom Trabelssiem, ktorý podniká v Žiline a všetci v Žiline, ktorí žijú, vedia, kto je pán Trabelssi,

Advokátska kancelária Michala Miškoviča poskytovala právne služby žilinskej župe, ktorej šéfuje Erika Jurinová ( OĽaNO ), ako aj trnavskej župe ( .pdf ), ktorej šéfuje Jozef Viskupič (OĽaNO). Zo zmlúv však nevyplýva, akej agendy sa právna pomoc týkala. Žilinský samosprávny kraj pre Demagóg.SK uviedol, že „Miškovič bol jeden z účastníkov pracovnej skupiny, ktorá zabezpečovala ukončenie 10-ročnej zmluvy na zabezpečenie služieb prímestskej autobusovej dopravy vo verejnom záujme.” „Jednalo sa o veľkú zákazku, resp. veľkú zmluvu, ktorú si pánj Blanár (niekdajší župan - pozn.) s pánom Trabelssiem vzájomne dohodli bez akéjkoľvek verejnej súťaže v sume ktorá vyhovovala týmto dvom účastníkom vo výške niekoľkých miliónoch eur.” Kraj tiež portálu poskytol prehľad 10-tich dalších konaní, pri ktorých župe radila Miškovičova kancelária. George Trabelssie je podnikateľ, ktorý mal podľa médií kedysi blízko k Jánovi Slotovi. Tvrdenie Michala Šípoša preto hodnotíme ak pravdivé.

poskytovala OĽaNO .pdf mal


My sme viackrát otvoril druhý pilier a dali sme šancu. Pomenovali sme, pre koho je výhodný, pre koho nie je výhodný a dali sme šancu, aby tí ľudia vystúpili a aby prešli do toho prvého priebežného.

Druhý dôchodkový pilier bol zatiaľ otvorený trikrát, vždy počas vlády Smeru. V dobe otvorenia vydala vláda a Sociálna poisťovňa svoje stanovisko k zotrvaniu v druhom pilieri. Výrok hodnotíme ako pravdivý. Prvýkrát sa vláda Roberta Fica rozhodla otvoriť II. pilier v roku 2008 od 1. januára do 30. júna. Z piliera vystúpilo 100 tis. poistencov a vstúpilo doň 23 tis. ľudí. Druhé otvorenie na 7,5 mesiaca trvalo od 15. novembra 2008 do 30. júna 2009. Z piliera odišlo 66 tis. sporiteľov a vstúpilo doň 14,5 tis. sporiteľov. Vláda zdôrazňovala nevýhodnosť druhého piliera pre ľudí s nízkymi príjmami a krátkou dobou sporenia. Podľa premiéra bol pilier nevýhodný hlavne pre ľudí starších ako 45 rokov. Premiér taktiež spochybňoval výnosnosť investičných fondov. Sociálna poisťovňa vydala vlastné odporúčania ohľadom druhého piliera. Tretíkrát sa pilier otvoril od 1. septembra 2012 do 31. januára 2013. Z piliera vystúpilo 80 tis. ľudí a vstúpilo doň 11 tis. ľudí. Počas doby otvorenia piliera viedla Sociálna poisťovňa kampaň prostredníctvom listov, ktorými upozorňovala poistencov na možnosti vystúpenia z piliera. Ešte v roku 2012 znížila vláda odvody do druhého piliera z 9 % na 4 %, čo tiež mohlo ovplyvniť rozhodnutia poistencov. Po prvých vyplatených dôchodkoch v roku 2015 je budúcnosť druhého piliera otázna. Podľa Inštitútu finančnej politiky sú vyplatené dôchodky o štvrtinu nižšie, ako by mali byť. V súčasnosti má sporenie v druhom pilieri 1,5 mil. sporiteľov a v pilieri by sa malo nachádzať nasporených 6,4 mld. eur. Diskutuje sa teda štvrté otvorenie druhého piliera.

Prvýkrát Druhé Vláda odporúčania Tretíkrát znížila Inštitútu Diskutuje


Kežmarok 52-miliónov investicií 2-tisíc nových pracovných miest

Na výjazdovom rokovaní vlády 10. februára tohto roku v Kežmarku schválila vláda akčný plán rozvoja. Cieľom tohto odvážneho plánu je znížiť nezamestnanosť v okrese vytvorením približne dvoch tisíc pracovných miest do roku 2020. Odhadovaná finančná investícia do aktivít akčného plánu v rokoch 2016 až 2020 má predstavovať 52 miliónov eur. V tomto prípade sa však jedná o predvolebný sľub a tak pravdivosť výroku nie je možné overiť.

Kežmarku plánu


Medzi rozhodnutím Ústavného súdu (o pozastavení účinnosti novely Rokovacieho poriadku, pozn.)  a jeho zverejnením ste vtesnali voľbu (Generálneho prokurátora, pozn.), aby ste vlastne využili túto medzeru.

Podobný výrok sme overovali už v minulosti ( Na telo , 12. mája 2013; O5M12 , 17. marca 2013).

R. Kaliňák sa odvoláva na predbežné opatrenie k pozastavení účinnosti novely zákona o Rokovacom poriadku NR SR, ktoré umožňovalo verejnú voľbu. R. Sulík zvolal voľbu na piatok 17. júna 2011. Predbežné opatrenie o pozastavení účinnosti novely zákona o Rokovacom poriadku NR SR vyšlo 15. júna 2011, čiže dva dni pred voľbou. Toto predbežne opatrenie nadobudlo účinnosť publikovaním v zbierke zákonov 29. júna 2011, čiže takmer dva týždne po voľbe. Je teda pravdou, že voľba sa uskutočnila medzi rozhodnutím Ústavného súdu o pozastavení účinnosti novely Rokovacieho poriadku a zverejnením rozhodnutia v Zbierke zákonov. Výrok R. Kaliňáka hodnotíme ako pravdivý.

Zastupujúci generálny prokurátor Tichý a 35 opozičných poslancov 30. mája. 2011 podali návrh na ÚS, aby rozhodol o neústavnosti koaličnej novely Rokovacieho poriadku, ktorá mala priniesť zmenu voľby nového generálneho prokurátora z tajnej na verejnú. ÚS SR prijal tento návrh na prejednanie a 15. júna 2011 vydal oznámenie o pozastavení účinnosti novely zákona o rokovacom poriadku NR SR, ktorý zavádzal verejnú voľbu. Bod 6, v ktorom navrhovateľ namieta voči novele zákona o rokovacom poriadku, ktorý : "Je dôvodný predpoklad, že Národná rada Slovenskej republiky pristúpi v najbližšom čase k verejnej voľbe kandidáta na generálneho prokurátora, postupujúc v súlade s protiústavnou zákonnou právnou úpravou. Generálny prokurátor by tak bol zvolený postupom podľa zákona, ktorý by na základe tohto návrhu mohol byť nálezom Ústavného súdu Slovenskej republiky deklarovaný za rozporný s ústavou." Navrhovateľovi treba dať preto za pravdu (bod 6), že nový kandidát na generálneho prokurátora by tak mohol byť zvolený postupom podľa napadnutých ustanovení zákona, ktorých ústavný prieskum ústavný súd pripustil (ako je uvedené v bode 1 výroku tohto uznesenia), pričom nemožno vylúčiť ani vyslovenie nesúladu napadnutých ustanovení s ústavou." Predbežné oparenie Ústavného súdu pozastavilo účinnosť nasledovných častí novely zákona o rokovacom poriadku: "V § 39 odsek 8 znie: „(8) Tajne sa hlasuje v prípadoch ustanovených ústavou alebo ak sa na tom na návrh najmenej 15 poslancov bez rozpravy uznesie národná rada. Taký návrh sa podáva najneskôr do začiatku rokovania o tomto bode programu schôdze národnej rady.“ 6. V § 123 ods. 3 sa vypúšťajú slová „v tajnom hlasovaní“. 7. V § 124 ods. 2 sa vypúšťajú slová „v tajnom hlasovaní“." Išlo teda o pozastavenie možnosti voliť generálneho prokurátora alebo iného predstavitelia, na návrh 15 poslancov v tajnej voľbe.

Vtedajšia vládna koalícia sa rozhodla voľbu uskutočniť skôr, než bude predbežné opatrenie Ústavného súdu publikované v Zbierke zákonov a tým nadobudne účinnosť. Predseda parlamentu R. Sulík zvolal na 17. júna 2011 novú voľbu do ktorej sa zapojil Jozef Čentéš, SME : "napriek tomu, že z májovej tajnej voľby odstúpil pre údajné podozrenia z korupcie, je teraz pripravený ísť aj do tajného hlasovania." Národná rada hlasovala na základe schváleného procedurálneho návrhu tajným hlasovaním a Jozef Čentéš bol zvolený za generálneho prokurátora.

Ústavný súd vydal konečné rozhodnutie 5. októbra 2011 a ponechal možnosť tajnej i verejnej voľby na rozhodnutí parlamentu. V tomto rozhodnutí vyjadril i svoje stanovisko ku konaniu NR SR, ktorá uskutočnila voľbu skôr než bolo jeho rozhodnutie o preventívnom pozastavení účinnosti publikované v zbierke zákonov: "Nerešpektovanie rozhodnutia ústavného súdu o prijatí návrhu navrhovateľa na ďalšie konanie a o pozastavení účinnosti z 15. júna 2011 bolo prevažne odôvodňované tým, že v čase konania ostatných tajných volieb, t. j. 17. júna 2011, nebolo ešte rozhodnutie ústavného súdu všeobecne záväzné, keďže nebolo vydané v Zbierke zákonov Slovenskej republiky, a preto sa voľba mohla uskutočniť aj podľa napadnutých ustanovení . .. Na strane druhej bolo v súvislosti s ostatnou tajnou voľbou kandidáta na funkciu generálneho prokurátora zo 17. júna 2011 tiež zdôrazňované, že táto voľba sa uskutočnila tajným spôsobom, čím malo byť a (aj) podľa názoru ústavného súdu materiálne bolo rešpektované ratio decidendi rozhodnutia ústavného súdu o pozastavení účinnosti z 15. júna 2011 . Uznesenie o pozastavení účinnosti bolo vydané v Zbierke zákonov Slovenskej republiky (v jej čiastke č. 61) 29. júna 2011 pod č. 199/2011, kedy sa stalo všeobecne záväzným (§ 38 ods. 4 zákona o ústavnom súde)."

Na telo
O5M12
podali
návrh
prejednanie
vydal
novely
SME
rozhodnutie
ponechal


Ale my (KDH a Most-Híd, pozn.) sme zvolali, aj sme to avizovali, aj sa to stalo, školský výbor parlamentu, osobne som tam bol. Tam vystúpili aj predstavitelia Iniciatívy slovenských učiteľov.

Martin Fronc z KDH a Árpád Érsek zo strany Most-Híd iniciovali zvolanie mimoriadneho výboru Národnej rady SR pre vzdelávanie, vedu, mládež a šport. Pôvodná predstava bola, že by sa mala schôdza konať v januári, nakoniec bola stanovená na 2. februára . Na nej bol publikovaný návrh na prijatie uznesenia NR SR k riešeniu krízovej situácie v školstve a k prijatiu opatrení na dlhodobé a udržateľné zlepšenie školstva. Ján Figeľ v ňom žiadal spolu s inými poslancami zvolať schôdzu NR SR ( .pdf , s. 10). Na výbore sa zúčastnili aj predstavitelia Iniciatívy slovenských učiteľov. Figeľov výrok hodnotíme ako pravdivý.

iniciovali
2. februára
.pdf
zúčastnili


Ja tu mám celý rad návrhov, ktoré som predložila v Európskom parlamente. Indexácia rodinných prídavkov v Rakúsku. Nikto na Slovensku ste sa o to nezaujímali, kým som to neotvorila ja v Európskom parlamente.

Počas pôsobenia v Európskom parlamente Monika Beňová predložila množstvo návrhov. Tému indexikácie rodinných prídavkov spomenula Beňová v rozprave počas prezentácie programu činnosti rakúskeho predsedníctva dňa 3. júla 2018: “ Chcela by som do hesla Vášho predsedníctva ′Európa, ktorá chráni′ dať do pozornosti sociálnu politiku, pretože Európska únia potrebuje hľadať riešenia v oblasti sociálnej politiky, a v tomto kontexte sa mi zdá nefér, ak Vaša vláda prichádza s návrhom vytvárať opäť raz akúsi dvojitú kategóriu občanov v Európskej únii, a to tým, že slovenským opatrovateľkám vo Vašej krajine chcete znižovať rodinné prídavky pre ich deti. Všetky deti v Európskej únii sú rovnaké, či sú naše slovenské alebo Vaše rakúske. ” Ohľadom indexácii rodinných prídavkov napísala takisto list predsedovi Európskej komisie Jean-Claude Junckerovi. Presný dátum odoslania listu nevieme overiť, keďže list nie je uvedený medzi parlamentnou činnosťou Beňovej na jej oficiálnej stránke . Pravdepodobne sa jednalo o október 2018. Rovnaká téma sa ale v týždenníku Trend objavila už v januári 2018. Nie je teda pravda, že by sa o indexáciu rodinných prídavkov v Rakúsku nikto na Slovensku nezaujímal. Po 24. októbri 2018, kedy rakúska vláda nový zákon schválila, prirodzene vzrástol aj záujem o túto tému v médiách. Výrok hodnotíme ako zavádzajúci, nakoľko zvýšený záujem o tému indexácie rodinných prídavkov v Rakúsku po októbri 2018 je s väčšou pravdepodobnosťou spôsobený schválením zákona o indexácii než aktivitou poslankyne Beňovej.

rozprave list stránke Trend zákon


My sme samostatná nezávislá strana, liberálna, s programom, ktorý bol vyhodnotený ako najlepší.

Podobné vyhlásenie o najlepšom volebnom programe sme overovali už v minulosti ( V politike , 14. októbra 2012 a O5M12 , 4. marca 2012).

V politike
O5M12
Štúdia
hodnotil
Trenkwalder
Via Juris
Changenet.sk
Health Policy Institute


Vďaka systému elektronických aukcií každý rok ušetrí (TSK, pozn.) dva milióny eur.

V roku 2016 ušetril EKS a elektronické aukcie TSK približne dva a pol milióna eur. Samotné e-aukcie mali v roku 2016 ušetriť "len" okolo 855-tisíc eur (rozdiel vstupnej a výstupnej ponuky). Navyše nemožno považovať uvedenú sumu ako nejaké pravidlo ako naznačuje Baška. Výrok preto hodnotíme ako nepravdivý. Popis a systém fungovania elektronických aukcií je vysvetlený v publikácii Transparency International Slovensko: „ E-aukcia pri verejnom obstarávaní je on-line dynamická aukcia odohrávajúca sa v reálnom čase medzi obstarávateľom a skupinou pred-kvalifikovaných záujemcov, ktorí navzájom súťažia, aby získali zákazku na dodanie tovarov, služieb, prípadné prác. Títo záujemcovia o zákazku medzi sebou súperia opakovaným ponúkaním . novej ceny za svoj(u) tovar/službu/verejnú prácu prostredníctvom internetu používaním špeciálneho softwaru, a to tak, že predkladajú stále nižšie cenové ponuky v priebehu stanoveného času.“ ( .pdf, s.145). Podľa Smernice č.2004/18/ES, čl. 1, ods.7. Európskej únie je e-aukcia: „opakujúci sa proces využívajúci elektronické zariadenie na predloženie nových cien upravených smerom nadol a/alebo nových hodnôt týkajúcich sa určitých charakteristických parametrov ponúk, ku ktorému dôjde po úvodnom úplnom vyhodnotení ponúk a ktorý umožní zostavenie poradia ponúk použitím metód automatického vyhodnocovania. “ ( .pdf, s.11). V citovanej publikácii sa píše aj o úsporách, teda znížení nákladov pri využívaní e-aukcií: „ ...každý dodatočný uchádzač v rámci e-aukcie prináša v priemere pokles ceny okolo 2,9 %, pritom však nezáleží na tom, či sa jedná o stavebné práce alebo informačné technológie. Použitie elektronických aukcií je v porovnaní s klasickým postupom pri alokácii verejnej zákazky spojené s rastom počtu podaných ponúk o jednotku, čo by pri veľmi hrubej kalkulácii znamenalo priemerný pokles vysúťaženej ceny o cca 2,9 % predpokladanej ceny. “ ( .pdf, s.16). 1. júla 2014 bolo spustené elektronické trhovisko, a to na základe zákona č. 343/ 2015 Z.z. o verejnom obstarávaní. Avšak až od 1. marca 2015 majú všetci verejní obstarávatelia povinnosť cezeň obstarávať. Elektronické trhovisko je jeden z nástrojov boja proti korupcii a je prvou súčasťou EKS. Ministerstvo vnútra riadi EKS, pričom prevádzku zabezpečuje konzorcium Anasoft, Slovak Telekom a TASR. O EKS sa vyjadroval aj premiér Fico: " Je to veľmi účinný nástroj pre všetky štátne inštitúcie, samosprávy a obce, ktoré budú cez trhovisko nakupovať bežné tovary a služby. Každý, kto bude mať záujem o takýto obchod, zadá adresu www.eks.sk , zadá, čo si želá kúpiť, pritom nikto nevie, kto nakupuje a kto dal ponuku. Vyhrá najlepšia cena. " ( TASR ) Dátum zverejnenia analýzy: 11.09.2017 Naspäť Nahlásiť chybu

ušetril .pdf, .pdf, .pdf, spustené povinnosť www.eks.sk TASR


...na prepočet obyvateľov máme (Slovensko, pozn.) viac poslancov v Európskom parlamente ako napríklad Nemecko a tak isto máme jedného komisára, tak isto, ako má napríklad Nemecko.

Podľa Lisabonskej zmluvy by Európsky parlament (EP) nemal mať viac ako 751 poslancov (750 plus predseda). „ Zastúpenie občanov je zostupne proporčné, pričom každý členský štát má najmenej šesť členov. Žiadny členský štát nemá pridelených viac ako 96 kresiel.” ( Hlava II, čl. 9a) Toto maximum malo donedávna práve Nemecko, krajina s najväčším počtom obyvateľov v EÚ ( podľa posledných dát eurostatu z roku 2016 82,18 milióna ľudí). Bývalý predseda EP sa však po zvolení nového predsedu Taliana Antonia Tajaniho vrátil do Nemecka, čím sa počet kresiel Nemcov v europarlamente znížil na 95 . Jeden nemecký europoslanec tak v EP v súčasnosti zastupuje približne až 865 tisíc ľudí.

Počet slovenských europoslancov je 13 . Na obyvateľov (podľa vlaňajších dát eurostatu celkovo 5,43 milióna ľudí) to vychádza, že jeden europoslanec zastupuje približne 418 tisíc ľudí. Platí princíp tzv. degresívnej proporcionality (zostupnej proporčnosti), vďaka ktorému majú menšie krajiny akoby výhodu. Preto túto časť Klusovho výroku hodnotíme ako pravdivú.

Čo sa týka komisárov, teda zástupcov Európskej komisie, podľa Lisabonskej zmluvy (Hlava II, čl. 9d) sa Komisia skladá z jedného príslušníka za každý členský štát vrátane jej predsedu (Jeana-Clauda Junckera) a vysokého predstaviteľa pre zahraničné veci a bezpečnostnú politiku (Federicy Mogheriniovej). Druhú časť výroku Martina Klusa preto tiež hodnotíme ako pravdivú.

Slovenský zástupca v Komisii je Maroš Šefčovič, zodpovedný za agendu energetiky. Spomínané Nemecko v Komisii zastupuje Günther Oettinger, ktorý v súčasnosti zároveň dočasne nahrádza bývalú bulharskú eurokomisárku Kristalinu Georgievu. Súčasná Komisia tak nemá 28, ale dočasne 27 členov.

Lisabonskej zmluvy
podľa posledných dát eurostatu
95
13
(podľa vlaňajších dát eurostatu
Súčasná Komisia


...dnes vláda mala v programovom vyhlásení (...) aby hľadali spôsoby, ako naplniť zákon, aby bolo umožnené majiteľom pozemkov, na ktorých stoja nelegálne osady, tie pozemky plnohodnotne užívať

V Programovom vyhlásení vlády SR na roky 2016-2020 ( .pdf ), ktoré bolo opätovne schválené novou vládou P. Pellegriniho, sa v sekcii Politika podpory národnostných menšín uvádza nasledovné: " V oblasti integrácie marginalizovaných komunít vláda... rozšíri programy na riešenie usporiadania vlastníckych vzťahov pozemkov pod ilegálnymi stavbami v marginalizovaných komunitách. " ( .pdf , s. 52-53). Výrok hodnotíme ako pravdivý.

.pdf .pdf


Samozrejme, potom sa dohody niekedy aj začali zneužívať. Ale preto napríklad Radičová navrhovala, aby do 190 eur mesačne neboli odvody z dohôd.

K spomínanému návrhu o odpustení odvodov pri dohodách o prácach a zárobku do 190 € došlo naposledy v novembri 2012 na základe návrhu opozičných poslancov Pavla Freša a Ivana Štefaneca z SDKÚ. Tento návrh však bol v pléne zamietnutý 7.11. 2012.

Radičovej


Pretože tu sa odohral jeden brutálny klientelizmus. Minister financií, podpredseda SDKÚ, Mikloš dosadil za riaditeľa daňového úradu svojho osobného priateľa Mikulčíka a ten dal bez súťaže 200 miliónový kšeft okresnému funkcionárovi SDKÚ Ščurkovi.

Madaricov hodnotový súd o "brutálnom klientelizme" hodnotit nebudeme. TASR prišla 11. apríla 2011 s informáciou, že Danové riaditelstvo vedie Miklošov osobný priatel Miroslav Mikulcík. Danové riaditelstvo, ktoré priamo spadá pod ministerstvo financií, podpísalo tento rok zmluvu o prenájme budovy v Košiciach so spolocnostou Nitra Invest. Spolumajitelom a konatelom tejto firmy je pritom okresný predseda SDKÚ a šéf jej poslaneckého klubu v nitrianskom VÚC Ondrej Šcurka. Suma za pätrocný prenájom je takmer 200 miliónov korún (6,6 milióna eur). Ohladom dosadenia Mikulcíka píše Marian Leško zo SME : "V auguste 2010, ked Mikloš vymenoval za generálneho riaditela Danového riaditelstva Mikulcíka, hovorca ministerstva povedal, že šéf rezortu si vybral 'odborníka v danej oblasti, ktorý prijal manažérsku výzvu pripravit danovú správu na zjednotenie výberu daní a odvodov'."

TASR SME


Ten odhad je asi približne okolo 70, medzi 70 - 80 obcami by to malo toto číslo sa dnes navýšiť, (používanie menšinového jazyka podľa nového zákona, pozn.) čo nie je zase tiež nejaká revolučná zmena, pokiaľ ide dajme tomu o tú infraštruktúru, ktorá by mala zabezpečovanie jazykov národnostných menšín v úradnom styku, samozrejme.

Na webovej stránke vicepremiéra R. Chmela bol 23. februára 2011 zverejnený odhad , ktorý hovorí o aké množstvo by sa zvýšil počet obcí, ktoré by mali zabezpečovanie jazykov národnostných menšín v úradnom styku:

vicepremiéra R. Chmela
odhad


Máme vakcínu, máme 40 - 43 % ľudí chránených vakcínou.

Podľa údajov Národného centra zdravotníckych informácii bolo na Slovensku k času relácie, t.j. 23. októbru 2021, asi 2,49 milióna ľudí zaočkovaných aspoň jednou dávkou vakcíny proti koronavírusu. To predstavuje približne 45 % z celkovej populácie. Oboma dávkami je očkovaných 2,37 milióna ľudí, čo tvorí zhruba 42 % celkovej populácie. K októbru 2021 sa na Slovensku proti ochoreniu COVID-19 očkuje troma vakcínami podliehajúcimi registrácii Európskej liekovej agentúry (EMA). Sú nimi dvojdávkové vakcíny Pfizer/BioNTech, Moderna a jednodávková vakcína Johnson & Johnson. Očkovanie neregistrovanou vakcínou Sputnik V skončilo v auguste a vakcínou VAXZEVRIA (AstraZeneca) zas na začiatku októbra . Tvrdenie Eduarda Hegera hodnotíme ako pravdivé.

údajov auguste októbra


My sme (KSK, pozn.) duálne školstvo rozbehli už v roku 2008 a robíme na ňom ďalej.

Košický samosprávny kraj skutočne rozbehol systém duálneho školstva už v r. 2008 ako tvrdí Zdenko Trebuľa. V Košickom samosprávnom kraji začali, podľa Koncepcie rozvoja odborného vzdelávania na školách v zriaďovateľskej pôsobnosti KSK , pracovať na systéme tzv. duálneho školstva už v r. 2008. Prvé centrum odborného vzdelávania v KSK a zároveň aj v SR bolo otvorené v septembri 2009 na Strednej priemyselnej škole strojníckej v spolupráci so spoločnosťou Embraco Slovakia. Dátum zverejnenia analýzy: 25.11.2013 Naspäť Nahlásiť chybu

otvorené


Keď si spomeniete na vládu Ivety Radičovej, skoro počas celého trvania nemala nadpolovičnú väčšinu v prieskumoch.

Vláda Ivety Radičovej vznikla 9. júla 2010 a trvala do 4. apríla 2012. Vládnu koalíciu tvorili politické strany SDKÚ-DS, Most - Híd, KDH a SaS. Pre analýzu tohto výroku sme vychádzali z volebných preferencií politických strán agentúry FOCUS . Na základe týchto pravidelných prieskumov platí, že koaličné strany nikdy nemali v súčte viac ako 50 % hlasov. Výrok hodnotíme ako pravdivý. "undefined"==typeof window.datawrapper&&(window.datawrapper={}),window.datawrapper["BuvgR"]={},window.datawrapper["BuvgR"].embedDeltas={"100":723,"200":532,"300":474,"400":442,"500":401,"600":401,"700":401,"800":401,"900":401,"1000":386},window.datawrapper["BuvgR"].iframe=document.getElementById("datawrapper-chart-BuvgR"),window.datawrapper["BuvgR"].iframe.style.height=window.datawrapper["BuvgR"].embedDeltas[Math.min(1e3,Math.max(100*Math.floor(window.datawrapper["BuvgR"].iframe.offsetWidth/100),100))]+"px",window.addEventListener("message",function(a){if("undefined"!=typeof a.data["datawrapper-height"])for(var b in a.data["datawrapper-height"])"BuvgR"==b&&(window.datawrapper["BuvgR"].iframe.style.height=a.data["datawrapper-height"][b]+"px")}); V roku 2010 získala vo voľbách najvyšší počet hlasov strana SMER - sociálna demokracia (880 111), čo predstavuje 34,79%. Napriek tomu, že bol SMER jasným víťazom volieb, nedokázal zostaviť vládu. Do čela vlády v období 2010-2012 sa postavila Iveta Radičová (SDKÚ-DS so ziskom 15,42% vo voľbách) po boku strán SaS (zisk 12,14%), MOST-HÍD (8,12%) a KDH (8,52%). Vláda bola však sprevádzaná mnohými ťažkosťami a nakoniec sa predčasne rozpadla (Radičová spojila hlasovanie o eurovale s hlasovaní o dôvere, čo ale neprešlo). Táto koalícia mala najvyššiu verejnú podporu v lete a na jeseň roku 2010. V období, kedy došlo k vysloveniu nedôvery (v októbri 2011), koaličné strany mali podporu na úrovni 35-36 % voličov.

koalíciu FOCUS hlasov ťažkosťami nedôvery


...sme intenzívne pripravovali novelu (o konflikte záujmov, pozn.) spoločne dokonca aj s poslancom Smeru. Bola pripravená, bola v podstate aj vykonzultovaná a potom ju Smer odmietol podporiť a dodnes sedí v parlamente, my sme ju tam opakovane podávali. V tejto chvíli je na rokovaní parlamentu...

Poslanec Beblavý naráža na návrh ústavného zákona, ktorý mení a dopĺňa zákon o ochrane verejného záujmu pri výkone funkcií. Tento návrh predložili poslanci Beblavý (Sieť), Gál (Most - Híd), Kadúc (OĽaNO), Poliačik (SaS), Přidal (KDH) a poslankyňa Žitňanská (Most - Híd). Tento návrh už začiatkom roka 2013 pripravoval v skupine opozičných poslancov aj poslanec Smeru Brixi . Návrh bol pripravený a predložený prvýkrát na rokovanie NR SR 26. septembra 2014 pod tlačou 735 v programe 25. schôdze . Návrh neprešiel prvým čítaním, keď ho nepodporil ani jeden poslanec strany SMER-SD. Ten istý návrh bol predložený aj na 39. schôdzu NR SR , bod programu však bol presunutý (tlač 1241). Poslednýkrát bol presunutý na súčasne prebiehajúcu 44. schôdzu NR SR. Výrok hodnotíme ako pravdivý. Dátum zverejnenia analýzy: 01.12.2014 Naspäť Nahlásiť chybu

Brixi
programe 25. schôdze
.
neprešiel
39. schôdzu NR SR
44. schôdzu


(...) aj Národná banka Nemecka konštatuje, že Slovensko patrí medzi krajiny, ktoré sa najdynamickejšie približuje k priemeru životnej úrovne.

Nepodarilo sa nám nájsť dostupný zdroj, ktorý by uvádzal takéto konštatovanie národnej banky Nemecka (Deutsche Bundesbank). Pokiaľ porovnávame údaje o životnej úrovni (Eurostat- HDP na obyvateľa v parite kúpnej sily) pre rok 2003 a rok 2014, Slovensko patrí medzi 4 krajiny, ktorých životná úroveň je síce pod priemerom EÚ, no približuje sa k nemu najdynamickejšie. Výrok preto hodnotíme ako pravdivý.

Eurostat


No, v prvom rade musím uviesť na pravú mieru, čo tu narozprával pán Rafaj, novela je v súlade s programovým vyhlásením vlády.

V Programovom vyhlásení vlády sa okrem iného píše:

„Vláda SR napraví reštrikčné legislatívne a politické opatrenia z predchádzajúceho obdobia, ktoré neboli v súlade s ľudskoprávnymi princípmi. V krátkom čase pripraví návrhy zmien zákona o periodickej tlači a agentúrnom spravodajstve a o zmene a doplnení niektorých zákonov (tlačový zákon), zákona o štátnom jazyku SR, zákona o občianstve SR, legislatívnych pravidiel vlády SR a i. tak, aby rešpektovali ľudské aj menšinové práva zaručené Ústavou SR aj medzinárodnými dohovormi, ktorými je Slovenská republika viazaná. Vláda SR bude iniciovať nápravu v individuálnych prípadoch, v ktorých mohlo dôjsť k zásahom do dôstojnosti občana zo strany štátu.“

...

„Okrem novelizácie zákona o štátnom jazyku, prijatia nového zákona o ochrane a podpore zachovania a rozvoja kultúr národnostných menšín a novelizácie školského zákona vláda SR naplní princíp efektívnej rovnosti všetkých občanov SR aj novelizáciou zákona o používaní jazykov národnostných menšín, zákona o geodézii a kartografii a zákona o označovaní obcí a dalších súvisiacich právnych predpisov. Dôsledne bude uplatňovať odporúčania Charty regionálnych alebo menšinových jazykov, kde sa zameria na riešenie problémov obsiahnutých v hodnotiacich správach.“

Z „ jazykového zákona “ (z 30. Júna 2009, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov a o zmene a doplnení niektorých zákonov) podľa nového návrhu vládneho zákona vypadli okrem iného aj

V § 1 odsek 5, kde sa píše:

„(5) Tento zákon sa vzťahuje na štátne orgány, orgány územnej samosprávy, iné orgány verejnej správy, právnické osoby, fyzické osoby podnikateľov a fyzické osoby v rozsahu a za podmienok ustanovených týmto zákonom.“

V § 2 sa vypúšťa odsek 1. Doterajšie odseky 2 až 4 sa označujú ako odseky 1 až 3.

„(1) Štátne orgány, orgány územnej samosprávy a iné orgány verejnej správy sú povinné ochraňovať štátny jazyk. Na tento účel sú povinné aktívne pristupovať ku kontrole dodržiavania ustanovení tohto zákona.“

V § 3 ods. 1 sa za slová „štátny jazyk“ vkladajú slová „a ich zamestnanci, štátni zamestnanci, príslušníci ozbrojených síl Slovenskej republiky (ďalej len „ozbrojené sily“), ozbrojených bezpečnostných zborov, iných ozbrojených zborov a Hasičského a záchranného zboru sú povinní ovládať a v úradnom styku používať štátny jazyk“.

„(1) Štátne orgány, orgány územnej samosprávy, iné orgány verejnej správy, nimi zriadené právnické osoby a právnické osoby zriadené zákonom5) používajú v úradnom styku štátny jazyk; tým nie je dotknuté používanie jazykov národnostných menšín v úradnom styku podľa osobitného predpisu5aa) a používanie iných jazykov v úradnom styku s cudzinou v súlade so zaužívanou praxou v medzinárodnom styku.“

V § 3 sa vypúšťa odsek 2. Doterajšie odseky 3 až 6 sa označujú ako odseky 2 až 5.

„(2) Zamestnanci a štátni zamestnanci orgánov a právnických osôb podľa odseku 1, dopravy, pôšt a telekomunikácií, ako aj príslušníci ozbrojených síl Slovenskej republiky (ďalej len „ozbrojené sily“), ozbrojených bezpečnostných zborov, iných ozbrojených zborov a hasičských jednotiek sú povinní ovládať a v úradnom styku používať štátny jazyk.“

V § 5 ods. 7 štvrtej vete sa slová „je povinný“ nahrádzajú slovom „môže“.

V § 5 ods. 7 sa na konci pripája táto veta: „Na pamätníkoch, pomníkoch a pamätných tabuliach s textom nápisu v jazyku národnostnej menšiny a v štátnom jazyku v obciach, kde sa v úradnom styku používa jazyk tejto národnostnej menšiny podľa osobitného predpisu,11g) sa poradie textov neurčuje.“.

„(7) Nápisy na pamätníkoch, pomníkoch a pamätných tabuliach sa uvádzajú v štátnom jazyku. Ak obsahujú text v iných jazykoch, inojazyčné texty nasledujú až po texte v štátnom jazyku a musia byť obsahovo totožné s textom v štátnom jazyku. Inojazyčný text sa uvádza rovnakým alebo menším písmom ako text v štátnom jazyku. Stavebník je povinný požiadať ministerstvo kultúry o záväzné stanovisko z hľadiska súladu nápisu na pamätníku, pomníku a pamätnej tabuli s týmto zákonom. Toto ustanovenie sa nevzťahuje na historické nápisy na pamätníkoch, pomníkoch a pamätných tabuliach, ktoré podliehajú ochrane podľa osobitného predpisu.11f)“

V § 8 ods. 4 druhej vete sa slová „klienta neovládajúceho“ nahrádzajú slovami „klienta,

ktorého materinský jazyk je iný ako“.

„(4) Agenda zdravotníckych zariadení a zariadení sociálnych služieb sa vedie v štátnom jazyku. Komunikácia personálu týchto zariadení s pacientmi alebo klientmi sa vedie spravidla v štátnom jazyku; ak ide o pacienta alebo klienta neovládajúceho štátny jazyk, komunikácia sa môže viesť v jazyku, v ktorom sa možno s pacientom alebo klientom dorozumieť. Pacient alebo klient, ktorý je osobou patriacou k národnostnej menšine, môže v týchto zariadeniach v obciach, kde sa v úradnom styku používa jazyk národnostnej menšiny podľa osobitného predpisu,15) používať v komunikácii s personálom svoj materinský jazyk. Členovia personálu nie sú povinní ovládať jazyk národnostnej menšiny.“

Programovom vyhlásení vlády
jazykového zákona
návrhu vládneho zákona


Neni podpísaná, ale vlastne džentlmenská dohoda. Richard ju nepopiera, on ju sám zverejnil vlastne. (dohodu o tom, že Matovič môže po 1.januári 2011 založiť novú stranu, pozn.)

I. Matovič v rozhovore pre TA3 30. júla 2010 uviedol, že sa jedná o "džentlmenskú" dohodu. Žiadna zmluva podpísaná nebola a R. Sulík túto dohodu potvrdil.


...tie hárky odovzdané prezidentovi tri dni pred voľbami,  nie po voľbách.

R. Sulík odovzdal podpisové hárky prezidentovi 9. Júna 2010 teda 3 dni pred voľbami

odovzdal


Veď 19. januára pani premiérka jasne povedala, že nebudeme privatizovať tie podniky, ktoré sú ziskové. Pokiaľ viem, tu (pri teplárňach, pozn.) je dividenda 4,2 milióna.

Podľa článku denníka sme.sk z 19 januára 2011 sa strategické podniky nebudú predávať. „ Vo firmách, kde má štát významnejší podiel a tie podniky sú ziskové , nie je žiaden dôvod na úvahy o predaji, " povedala premiérka Iveta Radičová (SDKÚ). Reagovala tak na otázku o privatizácii štátnych teplární. Priemerný celkový ročný dividendový výnos za všetkých šesť teplárenských spoločností v rokoch 2002 až 2010 dosiahol hodnotu 4,2 milióna eur.

sme.sk

dosiahol


Zákonník práce bol prijatý až neskôr, akože nie počas hneď na začiatku tej vlády samotnej. To znamená, že účinnosť sa prejavila až neskôr. A zároveň, zároveň tam trochu aj nezamestnanosť potom ku koncu klesala.

Zákonník práce, ktorý bol za vlády Ivety Radičovej schválený 13. júla 2011 a vstúpil do platnosti 1. septembra 2011. Je teda pravdou, že ZP nebol prijatý hneď na začiatku vlády I. Radičovej. Po týchto mesiacoch nezamestnanosť klesla až v marci 2012. 10 marca 2012 sa konali predčasné voľby. Vláda R. Fica nastúpila 4. apríla 2012. Je preto možné započítať pokles v marci 2012 do obdobia vlády I. Radičovej. Miera evidovanej nezamestnanosti podľa ÚPSVaR: 2010 2011 2012 Január 12,89 Január 12,98 Január 13,69 Február 12,97 Február 13,16 Február 13,76 Marec 12,88 Marec 13,13 Marec 13,69 Apríl 12,52 Apríl 12,94 Apríl 13,40 Máj 12,24 Máj 12,84 Máj 13,19 Jún 12,34 Jún 12,98 Jún 13,34 Júl 12,33 Júl 13,15 Júl 13,27 August 12,19 August 13,12 August 13,19 September 12,42 September 13,37 September 13,44 Október 12,29 Október 13,39 Október 13,69 November 12,22 November 13,33 November 13,94 December 12,46 December 13,59 December 14,44 Priemer 12,48 Priemer 13,16 Priemer 13,59 Graf vývoj evidovanej nezamestnanosti ( interaktívny graf ): Je potrebné dodať, že výrok je hodnotený na základe hodnôt evidovanej zamestnanosti, ktorú monitoruje ÚPSVaR. Vývoj miery nezamestnanosti, ktorý vedú Eurostat a Štatistického úradu sa vzhľadom na odlišnú metodiku výpočtu nezamestnanosti líši. Aj na základe štvrťročných údajov o nezamestnanosti Eurostatu je pravdou, že ku koncu obdobia (1. štvrťrok 2012) I. Radičovej nezamestnanosť klesala. Demagog.sk nehodnotí efekt samotného Mihálovho Zákonníka práce na pokles nezamestnanosti. Dátum zverejnenia analýzy: 08.04.2013 Naspäť Nahlásiť chybu

schválený
apríla
interaktívny graf
údajov